title: Club Penguin

text: Club Penguin (CP) oli Miniclip-sivustolla sekä omalla sivustollaan toiminut online-moninpeli. Pelissä pingviinit voivat chattailla ja pelata minipelejä lumipeitteisessä virtuaalimaailmassa. Peli julkaistiin 23. lokakuuta 2005. Kesällä 2007 Disney osti pelin oikeudet lisäten peliin animaattoreita ja tehden siitä mainoksia. Vuonna 2008 pelaajamäärä oli yli 15 miljoonaa.


title: Club Penguin

text:
30. tammikuuta 2017 Club Penguinin ylläpito ilmoitti, että peli lopetetaan 29. maaliskuuta 2017. 29. maaliskuuta julkaistiin Club Penguinin seuraaja, "Club Penguin Island".
Pingviiniä ohjataan klikkaamalla hiirellä kentän kohtaa, johon halutaan suunnata. Myös ovesta sisälle mennään klikkaamalla. Pingviinit kävelevät kuin oikeat pingviinit.
Pelissä voi myös heittää lumipalloja. Lumipalloja heitetään siirtämällä kursori lumipallon kohdalle, alalaidassa painetaan sitä ja valitaan heiton kohde. Lumipalloja voi heittää sarjana ja klikaten haluttuja paikkoja. Club Penguinissa on mahdollista myös tanssia, istua ja vilkuttaa. Peli on saatavilla englanniksi, portugaliksi, ranskaksi, espanjaksi ja saksaksi, mutta halutessasi voit kääntää pelin muillekin kielille, kuten suomeksi, ruotsiksi ja tanskaksi. Koko peli ei kuitenkaan käänny haluamallesi kielelle.


title: Club Penguin

text: Salaiset agentit ovat Club Penguinin vakoojia, joista muut pingviinit eivät ole tietoisia. Nämä agentit valvovat turvallisuutta, heidän porttikielloistaan otetaan hieman isompi kanta kuin muilta ja he suorittavat salaisia tehtäviä, joita on kymmenen. Agenteilla on vakoilupuhelin, jolla he pääsevät teleportoitumaan joka paikkaan, myös salaiseen päämajaan (EPF command room). Uusi agenttipuhelin tuli 2010. Salaisiksi agenteiksi pääsevät henkilöt, jotka ovat tehtävään sopivia. Nykyisin lähes kaikki pingviinit ovat salaisia agentteja, koska Internetistä löytyy ohjeet testin täyttämiseen. Pingviinin täytyy saada kutsu agenttitestiin jo agenttina olevalta pingviiniltä tullakseen agentiksi. EPF command room on agenttien päämaja, jonne pääsee vakoojapuhelimen ja "Everyday Phoning Facility"n kautta. Päämajassa on myös VR-huone (virtual reality), johon pääsee tube transportin kautta. Siellä on mahdollista nähdä vuosien 2005, 2007 ja 2010 päämajat. Samassa paikassa voi myös aloittaa tehdä salaisia tehtäviä, joista saa erilaisia lahjoja kun sellaisen on suorittanut loppuun. Voit pelata pelejä nimeltä "Missions". Peliä voi pelata vaikket olisikaan agentti. Missionseja on yksitoista.


title: Club Penguin

text: Agentiksi pääsemiseen vaaditaan testin suorittaminen.


title: Club Penguin

text: Heillä on käytössään uusi EPF Spy Phone. EPF-agenttien tehtävät tapahtuvat pelitilassa, toisin kuin entisten PSA-agenttien tehtävät. Spy Phone alkaa vilkkua punaisena, kun uusi tehtävä alkaa. Tuo uusi tehtävä annetaan tiedoksi Command Roomissa. Sen jälkeen kuljetaan ympäri saarta CP:ssä annettujen ohjeiden mukaan. Kun oikea paikka on saavutettu, Spy Phone alkaa vilkkua vihreänä. Sitä painamalla pääsee minipeliin, jonka ratkaisemalla ansaitsee EPF-mitalin. Niillä voi ostaa agenttivaatteita Spy Phonen Elite Gear -osiosta. Vanhoja PSA-tehtäviä voi tehdä Command Roomin VR-huoneesta. Vanhojen tehtävien joukossa on myös yksi uusi tehtävä. Agenttien pääviholliset ovat Herbert-jääkarhu ja Klutzy-rapu. Herbert on luonteeltaan ilkeä, Klutzy taas iloinen ja kiltti, mutta uskollinen Herbertin apuri.


title: Club Penguin

text: Ninjat ovat pingviinejä, jotka ovat pelanneet Card-Jitsu -peliä ansaiten vöitä valkeasta mustaan. Kun pingviini on saanut mustan vyön, hänen täytyy otella "sensei"tä (opettaja) vastaan. Voittaessaan "sensei"n ninja saa naamion ja pääsyoikeuden salaiseen ninjojen piilopaikkaan. Ninjana voi myös saada uusia voimakortteja (powercards) ja he voivat ostaa amuletin, jolla pääsee pelaamaan Card jitsu fire-, Card jitsu water- ja Card jitsu snow -peliä.


title: Club Penguin

text: Pufflet ovat pingviinien lemmikkejä, joita voi ostaa lemmikkikaupasta. Niitä on kymmentä eri väriä: sinistä, punaista, mustaa, vihreää, violettia, vaaleanpunaista, keltaista, valkoista, oranssia ja ruskeaa. Lisäksi saatavilla on myös sateenkaari (läpäisemällä kaikki "Puffle Hotel"in tehtävät) ja kultainen (poraamalla "Mine Cave"lla). Rekisteröitymättömät pelaajat voivat ostaa vain sinisiä ja punaisia puffleja, niitäkin enintään kaksi. Rekisteröityneet käyttäjät voivat ostaa enintään 20. Niitä hoidetaan virtuaalilemmikin tavoin. Niitä voi taluttaa myös muualla kuin omassa iglussa. Joitakin puffleja voi ottaa mukaan peleihin. Nykyään jäsenmaksua maksavat pelaajat voivat ostaa pufleilleen hattuja. Tavalliset pingviinit voivat saada member-puffleja ja pufflehattuja koodeilla.


title: Club Penguin

text: Joihinkin paikkoihin voi päästä vain kartan kautta, ja jotkut paikat ovat löydettävissä vain tiettyinä päivinä.


title: Club Penguin

text: Joka pelaajalla on oma iglunsa, jota rekisteröitynyt ja jäsenmaksua maksava pelaaja voi myös sisustaa. Muut pelaajat voivat mennä rekisteröitymättömän pelaajan igluun vain, jos pelaaja on merkitty ystäviin. Ainoastaan rekisteröityneet pelaajat voivat tehdä omasta iglustaan kaikille vapaakulkuisen sekä ostaa sinne tavaroita.


title: Club Penguin

text: Lemmikkikauppa (The Pet Shop) sijaitsee Plazassa. Rekisteröityneet voivat ostaa leluja puffleilleen samaisesta kaupasta. Katalogista on mahdollista ostaa muitakin lemmikkejä.


title: Club Penguin

text: Club Penguinissa järjestetään ajoittain juhlia, jolloin lähes koko pelimaailma on koristeltu. Silloin peliin ilmestyy paikkoja, joihin pääsevät vain jäsenet.


title: Club Penguin

text: Ninjojen piilopaikkaan (Ninja Hideout) pääsee Dojo Courtyard -alueelta. Sieltä ninjat voivat ostaa ninja-asun, iglun ja huonekaluja.


title: Club Penguin

text: EPF eli Elite Penguin Force -agenttien tukikohta sijaitsee entisen Sport Shopin, nykyisen Every Phoning Facilityn kohdalla. Agenteilla on oma salainen päämaja, EPF command room, jossa he voivat tehdä agenttitehtäviä. Command roomin VR-huoneessa voi tehdä vanhoja PSA-tehtäviä.


title: Club Penguin

text:
Pelissä pystyi myös liittymään PSA -agenttiryhmittymään jossa pystyi suorittamaan tehtäviä.
"The Penguin Times" on Club Penguinin oma lehti. Se ilmestyy joka torstai, ja kertoo viimeisimmistä tapahtumista kuten kilpailuista, juhlista, uusista alueista ja peleistä. Lehdessä on myös vitsejä, arvoituksia sekä sarjakuvia, joita voi itse lähettää lehteen. Lehden kirjoittaja on Aunt Arctic, josta on myös postimerkki.


title: Club Penguin

text: Pinssi on pelin pikkukuva, joka asetetaan pelaajakortin vasempaan yläreunaan. Se vaihtuu kahden viikon välein perjantaisin. Pinssit ovat piilotettuina alueille, ja ne voivat olla lähes mitä tahansa esineitä tai kuvia. Pinssit ovat valkoreunaisia ja pienikokoisia. Joskus pinssin tuleminen näkyviin vaatii useamman esineen klikkailemista. Niitä voi olla myös piilossa jonkun esineen sisällä. Nykyään kaikki voivat ostaa eri maiden lippukuvioisia pinssejä vaatekauppakatalogin takasivuilta. Joitain pinsseja voi saada vain jäsenyydellä (engl. "member" tai "membership")


title: Club Penguin

text: Club Penguin on syntynyt pelistä nimeltä "Penguin Chat". Toukokuussa 2013 Club Penguiniin tuli uusi Card-Jitsu Snow. Club Penguinissa järjestetään "Party" -nimisiä juhlia joista saa uuden Keräilypinssin, uusia kalusteita igluun sekä vaatteita pingviinille. (Ne vaihtuvat myös kuukausittain.) Kuuluisia Party-henkilöitä joista on postimerkki, ovat "PH" (lyhennös sanasta: Puffle Handler) "Gary" (keksijä), "Rockhopper" (merirosvo), "Cadence" (DJ), "Franky" (soittaja), "G Billy" (soittaja), "Petey K" (soittaja), "Stompin' Bob" (soittaja), "Aunt Arctic" (lehden kirjoittaja), "Sensei" (ninjojen "opettaja"), "Rookie" (EPF apuri) ja "Herbert" (jääkarhu). "Klutzy" (rapu) on Party-henkilö, josta ei saa postimerkkiä.


title: Unicron

text: Unicron on fiktiivinen hahmo "Transformers"-universumissa.


title: Unicron

text: Unicron on kaikkien transformerien ja maailmankaikkeuden elävien olentojen yhteinen vihollinen. Valtava ja vanha hirviöplaneetta, joka syö kaiken tieltään. Unicron muuntautuu valtavaksi robotiksi. Unicronilla on myös valtavat, jumalalliset voimat. Hän pystyy luomaan itselleen alaisia ja pitämään näihin henkisen yhteyden. "Transformers"-sarjat päättyvät useasti Unicronin kukistamiseen, tämän saavuttua syömään suurimman saaliinsa: planeetta Cybertronin. Yleensä kun unicron aikoo tuhota cybertronin, Autobottit ja Decepticonit liitouutuvat yhteen tuhotakseen unicronin.


title: Unicron

text:
Unicron tulee mukaan elokuvassa "". Elokuvan alussa Unicron hyökkää planeetta Lithonen kimppuun ja tuhoaa planeetan sekä sen asukkaat sukupuuttoon. Unicron muuntaa kuolevan Megatronin omaksi viestintuojakseen, voimakkaaksi ja vaaralliseksi Galvatroniksi. Unicron antaa Galvatronin tehtäväksi tuhota Autobottien johtajien Johtajuuden Matrixin, koska kyseessä on ainoa asia universumissa, mitä Unicron pelkää. Ainoa, millä on voimaa tuhota hänet. Galvatron yritti kuitenkin tuhota Matrixilla Unicronin, mutta Matrix ei totellut häntä. Unicron hyökkäsi Cybertronin kimppuun ja alkoi tuhota planeettaa. Hänen sisälleen joutuneet Autobotti Hot Rod ja Galvatron yrittivät liittoutua, mutta Unicron käytti henkistä yhteyttä, ottaakseen Galvatronin valtaansa. Lopulta Hot Rodista Autobottien uudeksi johtajaksi muuttunut Rodimus Prime tuhosi Unicronin, avaamalla Matrixin päästämällä sen voimat valloilleen. Lopulta Unicron räjähti ja vain hänen päänsä jäi jäljelle ja se alkoi kiertää Cybertronin ympärillä.
Autobottien ja Decepticonien välisen taistelun aikana transformerien jumala, Primus heräsi ja huusi valtavan tuskanhuudon. Tällöin Primuksen ikuinen vastustaja, Unicron, paikallisti miljoonia vuosia etsimänsä Cybertronin ja lähti kohti sitä. Autoboteille tuli kiire löytää kadonnut Matrix, jolla legendojen mukaan voidaan pysäyttää Unicron. Hieman ennen saapumistaan, Unicron lähetti sanansaattajansa, joita johti Galvatron, Cybertronille pelottamaan paikallisia Autobotteja ja tappamaan näiden johtaja, Emirate Xaaron. Kun kaikki Transformerit olivat saapuneet Cybertronille, Unicron otti henkisen yhteyden omiin, aivopesemiinsä Transformereihin ja määräsi nämä tappamaan Transformerien johtajana toimivan Optimus Primen. Puolta vaihtanut Galvatron kuitenkin pelasti Optimuksen. Lopulta Unicron saapui Cybertronille ja joutui taisteluun, heikkoja ja pieniä transaformereita vastaan. Unicron tappoi lukuisia Autobotteja ja Decepticoneja, mm. Decepticon-johtaja Scorponokin, Autobottijohtaja Emirate Xaaronin ja transformerien jumala Primuksen.
Lopulta Optimus Prime sai Matrixin hallintaansa ja lennätti itsensä ja avautuvan Matrixin suoraan Unicronin suusta sisälle. Tämän jälkeen tapahtui valtava räjähdys, joka tuhosi Unicronin lopullisesti. Myös Optimus Prime kuoli pian tämän jälkeen, räjähdyksestä saamiinsa vammoihin.


title: Unicron

text: "ssa" Unicron esiintyy viimeisissä jaksoissa, joissa paljastuu, että hän on kerännyt voimansa Optimus Primen ja Megatronin välisestä vihasta ja negatiivisesta energiasta. Hän saa voimia myös Tähtimiekasta, Taivaankilvestä ja Tuomionpäivän tykistä, jotka hän sai Sidewaysin ja Thrustin avulla. Viimeisessä jaksossa Galvatron uhraa itsensä syöksyessään Unicronin suuhun jotta se ei voisi enää kerätä voimia hänen ja Optimuksen vihasta. Galvatronin kadottua Unicronin nieluun se räjähtää ja katoaa. Galvatronin sekä Unicronin oletetaan molempien tuhoutuneen ja Autobotit sekä Decepticonit liittoutuvat ja elävät sovussa keskenään Optimus Prime heidän johtajanaan.


title: Unicron

text: Unicronin tuhon jälkeen Autobotit ja Decepticonit elävät kymmenen vuoden ajan sovussa, kunnes Megatron herää henkiin, aikeenaan herättää myös Unicron, jotta voisi hallita sitä. Megatron ja Decepticonit onnistuvat herättämään Unicronin mutta Optimus Prime ja Autobotit kuitenkin tuhoavat Unicronin kehon. Räjähdyksestä huolimatta Unicronin elämän kipinä säilyy. Tämän jälkeen Unicronin elämän kipinä siirtyy Galvatronin ruumiiseen ja hallitsee sitä. Lopulta Galvatron kuitenkin saa vallan omasta kehostaan ja uhraa itsensä syöksymällä super-energonista koostuvaan aurinkoon, jonka seurauksena Galvatron ja Unicron tuhoutuvat, tällä kertaa pysyvästi.


title: Unicron

text: Kymmenen vuoden jälkeen super-energon -aurinko muuttuu mustaksi aukoksi, joka uhkaa planeetta Cybertronia. Unicron mainitaan sarjassa useaan otteeseen, mutta häntä ei nähdä sarjassa sillä hän tuhoutui lopullisesti "in" lopussa.


title: Unicron

text: Sarjassa "" Unicron on muinainen paha olento, jonka 13 alkuperäistä Primea kukistivat kauan sitten. Kukistuneena Unicron lepäsi avaruudessa muodostuen itse maapallon ytimeksi. Hänen verestään syntyi pimeä energon, jota Decepticonit alkoivat käyttää aseenaan. Unicron vain mainitaan aluksi useaan otteeseen, kunnes hänet nähdään ensimmäisen kauden lopussa.


title: Unicron

text: Planetaarinen järjestäytyminen aktivoi useita Maan tulivuoria ja niiden sisältä purkautui pimeää energonia. Kun havaitsi niiden muistuttavan energonin toimintaa transformerin ruumiin sisällä, Autobotit tajusivat Maan olevan Unicronin keho, ja että purkaukset merkitsivät hänen heräämistään. Kun Unicron heräsi, kertoi hänelle sta ja yritti tunnustautua hänen palvelijakseen. Mutta Unicron vain halveksi Megatronia ja halusi tuhota Optimuksen itse. Hän alkoi taistella Autobotteja vastaan kalliosta ja kivestä muodostamillaan useilla avatareillaan. Lopulta Autobotit ja Megatron päättivät yhdessä mennä Maan ytimeen vaivuttamaan Unicronin jälleen uneen Johtajuuden Matriisilla, mutta tehdessään sen Optimus menetti kaikki Cybertronin sisällissotaan liittyvät muistonsa, kunnes Primejen viisaus ladattiin Matriisiin uudelleen Vector Sigman kautta.


title: Unicron

text: Elokuvassa "" selvisi, että Matriisin voima oli vain murtanut Unicronin ruumiin sekä tämän sydämen, Vastakipinän, välisen yhteyden. Kun Megatron oli saanut surmansa Autobottien käden kautta ja Cybertronin ydin oli elvytetty, Unicron heräsi ja siirsi Vastakipinän Megatronin kehoon, jotta voisi matkustaa Cybertronille. Hän yritti uudelleenmyrkyttää planeetan luomalla Predaconien jäännöksistä epäkuolleen armeijan sitä varten. Yritys kuitenkin epäonnistui, kun Optimus käytti Ikikipinän tyhjennettyä säiliötä poistaakseen Vastakipinän Megatronin ruumiista ja vangitakseen Unicronin lopullisesti.


title: Unicron

text: Unicronista vihjailtiin lyhyesti War Withinin toisen osan lopussa. Ilmeisesti Unicronin piti tulla mukaan kuvioihin kolmannen tarinanosuuden lopussa, mutta kustannusyhtiön kaatuminen lopetti sarjan liian aikaisin.


title: Steve Gaines

text: Steven Earl Gaines (14. syyskuuta 1949 – 20. lokakuuta 1977) oli yhdysvaltalainen muusikko, joka tuli tunnetuksi Lynyrd Skynyrdin kitaristina ja lauluntekijänä.


title: Steve Gaines

text: Gaines syntyi Oklahomassa. Hän aloitti kitaransoiton nähtyään teini-ikäisenä The Beatlesin esiintymisen. Hänen ensimmäinen yhtyeensä oli The Ravens. Lynyrd Skynyrdin jäsen hänestä tuli 1976.


title: Steve Gaines

text: Gaines joutui lokakuussa 1977 lento-onnettomuuteen, jossa hänen lisäkseen kuolivat yhtyetoverit Ronnie Van Zant ja Cassie Gaines, manageri Dean Kilpatrick sekä pilotit Walter McCleary ja William Gray. Vain hieman aiemmin oli julkaistu albumi "Street Survivors".


title: Steve Gaines

text: MCA Records julkaisi vuonna 1988 postuumisti Gainesin sooloalbumin "One in the Sun".


title: Otto Stern

text: Otto Stern (17. helmikuuta 1888 – 17. elokuuta 1969) oli saksalainen Nobel-palkittu fyysikko. Hän opiskeli Breslaun yliopistossa fysikaalista kemiaa ja valmistui filosofian tohtoriksi 1912. Sternin ensimmäiset tutkimukset koskivat teoreettista fysiikkaa, mutta vuodesta 1919 hänen mielenkiintonsa kohdistui enemmän kokeelliseen fysiikkaan. Vuonna 1922 hän suoritti yhdessä Walther Gerlachin kanssa kuuluisan Sternin–Gerlachin kokeen, jossa aineen kvanttimekaaniset ominaisuudet tulivat esille osoittaen, että yksittäisillä hiukkasilla, kuten elektroneilla, on spin.


title: Otto Stern

text: Stern palkittiin vuonna 1943 Nobelin fysiikanpalkinnolla molekyylisädemenetelmästä, johon Sternin–Gerlachin koe perustui, ja protonin magneettisen momentin määrittämisestä.


title: Allen Collins

text: Larkin Allen Collins Jr. (19. heinäkuuta 1952 – 23. tammikuuta 1990) oli Lynyrd Skynyrdin kitaristi. Collins syntyi Floridassa ja kuului Lynyrd Skynyrdin alkuperäiskokoonpanoon, joka se perustettiin 1960-luvulla. Hän loukkaantui 20. lokakuuta 1977 lento-onnettomuudessa, jossa kuolivat hänen yhtyetoverinsa Ronnie Van Zant, Steve Gaines ja Cassie Gaines. Kitaristin oikean käsivarren amputointia harkittiin, mutta tätä ei jouduttu toteuttamaan. Vuonna 1986 sattuneessa rattijuopumustapauksessa kuoli Collinsin tyttöystävä ja kitaristi itse halvaantui vyötäröstä alaspäin.


title: Allen Collins

text: Allen Collins aloitti kitaran soittamisen 12-vuotiaana saatuaan opetusta äidiltään. Ensimmäisen kitaransa Collins sai isältään syntymäpäivälahjaksi. Hän liittyi vuonna 1964 ystäviensä Ronnie Van Zantin ja Gary Rossingtonin perustamaan My Backyard -yhtyeeseen. Vuonna 1969 yhtye nimettiin Lynyrd Skynyrdiksi. Nimi tuli jäsenten käymän lukion ankarasta liikunnanopettaja Leonard Skinneristä, joka ei sulattanut pitkätukkaisia oppilaitaan. Skinneristä tuli yhtyeen sisällä vitsailun aihe.


title: Allen Collins

text: Collins meni naimisiin vuonna 1970 Kathy Johnsin kanssa, jonka kanssa hän sai kaksi tytärtä. Häissä olivat vieraina Lynyrd Skynyrdin jäsenet, mutta Johns pelkäsi heidän pitkien hiuksensa häiritsevän vanhempiaan. Ratkaisuksi jäsenet kätkivät hiuksensa peruukkien alle. Yhtye soitti hääjuhlissa ensimmäistä kertaa kappaleen "Free Bird". Collins oli tuottelias säveltäjä ja kirjoitti useimmat tunnetut Lynyrd Skynyrdin kappaleet, kuten "Free Bird", "Gimme Three Steps" ja "That Smell". Yhtye sai levytyssopimuksen vuonna 1972 ja nousi suosioon debyyttialbumi "Pronounced Leh-Nerd Skin-Nerdin" ilmestyttyä.


title: Allen Collins

text: Lynyrd Skynyrdin ura päättyi yhtyeen jouduttua lento-onnettomuuteen lokakuussa 1977. Collins sai vakavat vammat, häneltä murtui niskanikamia ja oikea käsi sai vakavia vaurioita. Lääkärit harkitsivat käden amputointia, mutta Collinsin isä kieltäytyi tästä. Collins jatkoi uraansa perustamalla yhtyeen The Rossington-Collins Band vuonna 1979, jossa soitti useita entisiä Lynyrd Skynyrdin jäseniä. Huono onni kuitenkin seurasi Collinsia, jonka vaimo Kathy kuoli vuonna 1980 saatuaan keskenmenon ja sisäisen verenvuodon. Collins masentui tästä syvästi ja vajosi alkoholismiin ja huumeriippuvuuteen. Rossingtonin lähdettyä Collins perusti oman yhtyeen Allen Collins Bandin. Se levytti albumin "Here, There & Back" ennen hajoamistaan vuonna 1984.


title: Allen Collins

text: Allen Collins joutui auto-onnettomuuteen uudella Ford Thunderbirdillään 29. tammikuuta 1986. Collins lähti tyttöystävänsä Debra Jean Wattsin kanssa asunnostaan viinakauppaan, mutta menetti auton hallinnan ja ajoi ulos tieltä. Watts kuoli ja Collins halvaantui vyötäröstä alaspäin. Hän ei saanut sakkoja tapauksesta tai joutunut oikeuden eteen, sillä halvaantuneena hänen ei katsottu olevan enää vaaraksi kellekään. Lynyrd Skynyrd kokoontui vuonna 1987 muistamaan kymmenen vuoden takaista onnettomuutta. Collins toimi kiertueella konsulttina ja musiikillisena johtajana. Hän valitsi lavalle sijaisekseen Randall Hallin, joka oli soittanut Allen Collins Bandissa. Hän tuli jokaisessa konsertissa pyörätuolissa lavalle puhumaan.


title: Allen Collins

text:
Esiintymään Collins ei tämän jälkeen noussut koskaan ja hän kuoli keuhkokuumeeseen 23. tammikuuta 1990. Keuhkokuume johtui keuhkojen auto-onnettomuudessa pienentyneestä kapasiteetista. Sairaus oli parantumaton ja todettu syksyllä 1989, jolloin Collins joutui sairaalaan. Hän oli kuollessaan 37-vuotias. Collins on haudattu vaimonsa viereen
Riverside Memorial Park -hautausmaalle Jacksonvilleen.


title: Allen Collins

text: Allen Collins soitti Gibson Firebirdiä uransa alkupuolella, mutta "Sweet Home Alabamassa" hän soitti Fender Stratocasteria. Myöhemmin hän vaihtoi Gibson Exploreriin, jonka soittajana hänet muistetaan parhaiten. Uransa loppupuolella hän soitti jonkin aikaa Gibson Les Paul Jr:ää. Hänen Firebirdissään oli "teelusikka" -tyylinen vibrakoneisto. Gibson teki hänen muistokseen tribute-mallin hänen Korina-Exploreristaan. Siinä oli vibrola-vibrakoneisto, jota Collins ei käyttänyt kitaroissaan.


title: Toinen voitelu

text: Toinen voitelu (engl. "second anointing") on mormonien temppeleissään harjoittama pyhä toimitus. "Ensimmäinen voitelu" on osa valmistavia toimituksia, jotka suoritetaan kaikille endaumenttiin osallistuville. Tätä vastoin toinen voitelu tulee vain hyvin harvojen osaksi. Suurimmalle osalle MAP-kirkon jäsenistäkin kyseinen toimitus on kutakuinkin tuntematon. Kyseessä on ehkä eräs kirkon salaisimmista toimituksista.


title: Toinen voitelu

text: Toisen voitelun tarkoituksena on välittää voideltaville "pappeuden täyteys". Siinä heidät voidellaan jo tämän elämän aikana kuninkaiksi ja papeiksi Israelille, heille luovutetaan pappeuden koko valtuus ja heistä tulee Jumalan salaisuuksien huoneenhaltijoita. Ero ensimmäiseen voiteluun on se, että ensimmäinen voitelu lupaa voideltujen tulevan kuninkaiksi ja papeiksi Israelille (hamassa) tulevaisuudessa, jos jäsen pysyy uskollisena liitoilleen, kun taas toinen voitelu antaa nämä valtuudet jo tässä elämässä. Toisen voitelun katsotaan tekevän voideltujen "kutsumisen ja valinnan varmaksi" (vrt. 2. Pietarin kirje 1:10).


title: Toinen voitelu

text:
Toinen voitelu annetaan tiettävästi vain aviopareille, jotka on sinetöity toisiinsa tai jotka on vihitty temppeleissä "täksi ajaksi ja iankaikkisuudeksi". Ensimmäisen kerran toisen voitelun toimitus annettiin Joseph Smithille ja hänen vaimolleen Emmalle 28. syyskuuta 1843. Kirkon alkuaikoina toisen voitelun toimitus oli jopa suhteellisen yleinen. Vuoteen 1914 mennessä yli 14.000 oli vastaanottanut toisen voitelun joko henkilökohtaisesti tai sijaistoimituksena. 1920-luvulla presidentti Heber J. Grantin aikana seremonia muuttui harvinaisemmaksi, ja välillä se käytännössä jopa lähes lakkasi. Nykyään seremonia on harvinainen, mutta arvellaan, että ainakin apostolit ja kirkon johtajat olisi voideltu toisella voitelulla. Minkäänlaisia arvioita toisen voitelun yleisyydestä on kuitenkin mahdotonta esittää, koska seremoniaa koskevaa tietoa tai siihen osallistuneita ei ole julkaistu.
Mahdollisesti kirkon presidentti valitsee toisen voitelun saajat apostolien koorumin jäsenten ehdotuksesta.


title: Toinen voitelu

text: Aikaisemmassa mormoniteologiassa opetettiin, että toinen voitelu on välttämätön jumalallisten siunausten täyteyden saamiselle. Nykyään kuitenkin todetaan, että tavallinen temppeliendaumentti sekä temppelissä toimitettu avioliiton sinetöinti tuovat mukanaan pelastuksen koko täyteyden ja avaavat tien korotukseen henkilön uskollisuuden ja liittojen pitämisen mukaan. Vaikka toiseen voiteluun saattaa liittyä suurempia siunauksia kuin endaumenttiin sinällään, ei sitä pidetä pelastuksen kannalta välttämättömänä.


title: Toinen voitelu

text: Toisen voitelun kulku ei ole yksityiskohtaisesti selvillä. Buergerin, joka on tutkinut viittauksia toiseen voiteluun 1800-luvun päiväkirjamerkinnöissä, mukaan toinen voitelu koostui tuolloin kahdesta osasta, temppelin kaikkein pyhimmässä suoritettavasta voitelusta ja siunauksesta sekä myöhemmin kotona toimitetusta pesusta ja voitelusta. Ensin mies ja vaimo voideltiin ja siunattiin kätten päälle panemisella kuninkaiksi ja papeiksi (vaimo kuningattareksi ja papittareksi) Israelille. Toimitus suoritettiin temppelin kaikkein pyhimmässä, ja tätä ennen aviopari oli saanut vastaanottaa jalkojen pesun toimituksen. Voitelun aluksi voideltava mies johti endaumenttitoimituksissakin suoritettavan rukouspiirin, jossa hän rukoili siunausta itselleen ja perheelleen sekä Kristuksen kirkolle. Itse siunaamisen ja voitelun toimitti kirkon presidentti tai hänen valtuuttamansa. Eräät mormoniteologit ajattelevat, että toisessa voitelussa myös vaimolle annetaan sama "pappeuden täyteys" kuin hänen miehelleenkin, vaikka hän ei saisikaan mitään erityistä pappeuden virkaa. Seremonian toinen osa toimitettiin yksityisesti kotona. Siihen liittyi vaimon miehelleen kotona suorittama pesu ja voitelu tämän hautaamiseksi. Jeesuksen arvellaan saaneen toisen voitelun, sillä Johanneksen evankeliumin 12. luvussa kerrotaan tapauksesta, jossa Martan ja Lasaruksen sisar Maria voiteli tämän hautaamista varten kallisarvoisella nardus-voiteella. (Eräät varhaiset mormoniteologit ovat arvelleen, että Jeesus olisi ollut naimisissa Marian kanssa.) Ennen jalkojen pesua vaimo siunaa miehensä. Tämän jalkojen pesu ja voitelu -toimituksen ja toisen voitelun välillä voi kulua pitkä aika, jopa vuosia. Ei ole selvää, toimitetaanko toinen voitelu vielä samalla tavalla vai onko toimitus muuttunut aikain saatossa.


title: Toinen voitelu

text: Toinen voitelu suoritettaneen nykyisin yleensä Salt Lake Cityn temppelin kaikkein pyhimmässä. Tiettävästi toimituksia suoritetaan siellä sunnuntai-iltapäivisin. Voitelu voidaan suorittaa myös myös muissa temppeleissä; niissä temppelin sinetöintihuone pyhitettäisiin tähän tarkoitukseen erityisellä rukouksella ennen toisen voitelun suorittamista.


title: Porfyyri

text:
Porfyyri on silikaattikivilaji, joka on muodostunut osittain laavan jähmettymisestä maanpinnan lähellä tai sen alla, osittain vulkaanisen tuhkan kerrostumisesta ja "kivettymisestä".
Porfyyrin happamuus vaihtelee. Sen värikin on siksi vaihteleva, useimmiten mustasta harmaaseen, mutta sitä esiintyy myös punaisena, punaruskeana ja ruskehtavan violettina. Porfyyri on hieno kivilaji, jota käytetään monissa koriste-esineissä.


title: Porfyyri

text: Luonteenomaista tälle kivilajille ovat hienorakenteiseen tai tiheään maamassaan sirottautuneet kiteet, jotka ovat yleensä kvartsia ja maasälpää. Myös muita mineraaleja esiintyy, kuten esimerkiksi mustaa kiillebiotiittiä. Nämä ovat kiteytyneet pitkän ajan kuluessa syvällä maan alla, kun vulkaaninen aines on liikkunut ylöspäin.


title: Viuhka

text: Viuhka on toisesta päästään liikkuvasti yhteen kiinnitetyistä säleistä ja niihin kiinnitetystä paperista tai kankaasta tehty, suppuun taitettava ja avoimeksi kolmion tai puoliympyrän muotoon levittyvä esine, jota toisella kädellä heiluttamalla saadaan aikaan kasvoja viilentävä ilmavirta.


title: Viuhka

text: Itämaissa viuhkaa on käytetty myös arvoaseman ilmaisijana. Viuhkana käytettiin jo muinaisessa Egyptissä esimerkiksi palmun lehtiä. Kreikkalaiset käyttivät itämailta omaksuttuja suuria varrellisia löyhyttimiä. He käyttivät, kuten myös roomalaiset, riikinkukon sulista valmistettuja viuhkoja. Keskiajalla kirkoissa käytettiin "flabellumeina" tunnettuja viuhkoja hyönteisten karkottamiseksi. Ne oli valmistettu pergamentista, sulista tai puusta. 1500-luvulla alettiin suosia strutsin tai riikinkukon sulista valmistettuja viuhkoja. Niiden jalokivin koristeltu varsi oli kallisarvoista kultasepäntyötä.


title: Viuhka

text: Viuhkat voidaan jakaa rakenteeltaan kahteen lajiin. Yleisin on kokoontaitettava laskosviuhka, jota on Japanissa ja Kiinassa käytetty jo 900-luvulta lähtien. Se kulkeutui idänkaupan myötä Eurooppaan keskiajan lopulla. Tällainen viuhka oli hyvin suosittu Ranskan hoveissa, joissa sekä miehet että naiset suojautuivat sillä auringon paisteelta ja takkatulen loimotukselta. Valtaosa näistä viuhkoista tuotiin Japanista ja Kiinasta kunnes vuonna 1678 Pariisiin perustettiin viuhkantekijöiden ammattikunta. 1700-luvulla viuhkasta tuli naisen asuun kuuluva muodikas asuste. Muodoltaan lapiota muistuttavaa ”varjostinviuhkaa” ei voida taitella kokoon. Laskosviuhka on valmistettu säleistä ja laskostetusta varjostimesta. Puolipyöreä varjostin valmistettiin paperista, silkistä tai pergamentista ja se koristeltiin peitevärimaalauksella. Säleet olivat yleensä norsun- tai kilpikonnanluuta, bambua tai puuta. Ne koristeltiin kaiverruksin, lävistyskuvioin sekä kulta- tai hopeaupotuksin. Arvokkaimmat viuhkat olivat tunnettujen taiteilijoiden maalaamia. Ranskan vallankumouksen jälkeen viuhkan käyttö levisi kaikkiin kansankerroksiin. Empirekaudella suosittiin paljetein koristeltuja pitsimäisiä läpikuvioisia luuviuhkoja. Viuhkoja alettiin valmistaa suuria määriä teollisesti 1800-luvun puolivälissä jolloin ne menettivät siroutensa. Teollisesti valmistetut viuhkat olivat puusäleisiä räikeäkuvioisia kangas-, pitsi- tai paperiviuhkoja.


title: Viuhka

text: Euroopassa viuhkaa käytettiin 1600–1800-luvuilla vilvoittelun ohella myös viestimisvälineenä. Sen aikaisen etiketin mukaan nuorten miesten ja naisten välinen viestintä oli rajattua ja valvottua. Samoihin aikoihin Japanissa niin sanotuilla punaisten lyhtyjen alueilla kulkeva mies tai nainen suojasi usein kasvonsa ehkäistäkseen tunnistamisen.


title: Viuhka

text: Viuhka käytettiin myös flirttailun välineellä ja sen avulla saattoi sopia esimerkiksi tapaamispaikoista. Viuhkalla saattoi myös viestiä omia tuntemuksiaan miehille.


title: Viuhka

text: 1700-luvun Euroopassa viuhkan käyttöä opetettiin yläluokan kouluissa tytöille kirjallisuuden ja tanssin ohessa. Viuhkan käytön salaisuuksiin perehtyminen kesti puolisen vuotta. Aiheesta julkaistiin kirjoja, jotka myös opastivat viuhkan käytössä. Viuhkan koristelu ja maalaus kertoi naisen arvoasemasta yhteiskunnassa. Leskillä oli musta viuhka, joka vaihtui ajan kuluessa harmaaseen ja siitä valkoiseen. Arvokkaat viuhkat oli koristeltu helmiäisellä ja paljeteilla.


title: Viuhka

text: Seuraavana lyhyt johdanto viuhkan käyttöön viestimisvälineenä. Eri aikakausina ja eri alueilla saatettiin käyttää eri eleitä viuhkalla, joten monet asiat saattavat tarkoittaa aivan toista asiaa toisilla alueilla. Näin ollen viuhkalla tehtyjä eleitä voi nykyaikana olla vaikea tulkita.Nykyään viuhkaa käytetään harvoin ja silloinkin vain tilaisuuksissa, joissa käytetään juhlapukuja. On olemassa tyylejä, joissa käytetään viuhkaa. Esimerkiksi japanilaisessa gothic lolita -tyylissä viuhkan käyttö on joillakin jokapäiväistä.


title: Suomen euroviisukarsinta 2007

text: Suomen euroviisukarsinnan 2007 finaali järjestettiin 17. helmikuuta Turun kylpylähotelli Caribiassa ja televisioitiin suorana YLE TV2:ssa kello 19.00–21.50. Finaalissa kilpailivat keskenään 12 kutsuartistin semifinaalissa eniten äänestetyintä esitystä. Yle valitsi kutsuartististit syksyllä levy-yhtiöiden ja artistien kanssa käytyjen neuvotteluiden tuloksena. Kukin artisti esitti varsinaista finaalia edeltävissä Yleisradion studioilla Tampereen Ristimäessä järjestetyissä alkukarsinnoissa kaksi sävellystä, joista enemmän ääniä saanut laulu selvisi finaaliin. Finaalin voittaja ratkaistiin kaksivaiheisella puhelin- ja tekstiviestiäänestyksellä. Ensimmäisen äänestyskierroksen kolme eniten ääniä saanutta laulua jatkoi ns. "superfinaaliin", eli toiselle kierrokselle, jossa eniten ääniä saanut laulu valittiin Suomen euroviisuedustajaksi. Alla olevan taulukon tuloksista ilmenee esityksien äänestysprosentit neljästä edeltävästä alkukarsinnan semifinaalista sekä finaalin äänimäärät molemmilta äänestyskierroksilta. Suomen euroviisukarsinnan voitti Hanna Pakarinen kappaleellaan "Leave Me Alone".


title: Heli Koppelo

text: Heli Koppelo on suomalainen työnohjaaja, kouluttaja ja kirjoittaja.


title: Heli Koppelo

text: Aikaisemmin Koppelo on työskennellyt Ilta-Sanomien reportterina ja terveystoimittajana, Cosmopolitan-lehden toimituspäällikkönä, Inez-lehden päätoimittajana sekä päätoimittajana ja johtoryhmän jäsenenä Sanoma Kids Mediassa.


title: Sijaistoimitukset (mormonismi)

text: Sijaistoimitus on myöhempien aikojen pyhien kirkon teologinen oppi, jonka mukaan elävät mormonit voivat suorittaa temppeleissä pelastusoppinsa mukaisia sijaistoimituksia sellaisten kuolleiden puolesta, jotka eivät ole voineet vastaanottaa mormonien teologian mukaisia toimituksia eläessään.


title: Sijaistoimitukset (mormonismi)

text: Myöhempien aikojen pyhien teologian mukaan kenelläkään ei ole mahdollisuutta pelastukseen, ellei hän ole tehnyt parannusta synneistään, uskonut evankeliumiin ja häntä ole kastettu ja konfirmoitu. Tämä koskee kaikkia maan päällä eläneitä ihmisiä. Mormoniteologian mukaan Jeesus vieraili kuolemansa jälkeen niiden luona, jotka olivat kuolleet ennen hänen aikaansa, ja saarnasi heille evankeliumia. Samaa työtä tekevät hänen jälkeensä tulevat apostolit. Tämän kuolleille saarnatun evankeliumin mukaan kuolleetkin voidaan kastaa mormonismin oppien mukaisesti. Koska kuolleilla ei enää ole ruumista, sijaistoimituksen tekee joku elävä mormoni temppelissä.


title: Sijaistoimitukset (mormonismi)

text: Sijaistoimitusten ensimmäisenä perusteenä pidetään Raamatun mainintaa 1. Korinttilaiskirjeessä: "Mitä varten sitten jotkut antavat kastaa itsensä kuolleiden puolesta? Ellei kuolleita lainkaan herätetä, miksi he kastattavat itsensä näiden puolesta?" (1. Kor. 15:29). Tämän kohdan perusteella katsotaan, että varhainen kristillisyys olisi harjoittanut sijaistoimituksia kuolleiden puolesta. Toinen peruste on "Oppi ja liitot" -kirjassa oleva ilmoitus (124.luku, jakeet 29-30):


title: Sijaistoimitukset (mormonismi)

text: Aluksi sijaiskasteita kuolleiden puolesta toimitettiin joissa ja järvissä. "Oppi ja liitot" -kirjan sijaiskaste liitettiin temppelirituaaleihin, jolloin sijaiskasteet ja -konfirmaatiot toimitetaan samalla lailla kuin elävienkin mormonin kaste ja konfirmaatio.


title: Sijaistoimitukset (mormonismi)

text: Sijaiskasteet toimitetaan temppeleiden kastealtaissa, jotka yleensä sijaitsevat temppelien pohjakerroksessa niin että kasteallas jää maanpinnan alapuolelle. Tämä liittyy kasteen symboliikkaan hautamisena ja uuteen elämään nousemisena. Vanhan testamentin aikaisen Jerusalemin temppelin vaskimeren mallin mukaan kasteallas lepää kahdentoista härän päällä.


title: Sijaistoimitukset (mormonismi)

text: Sijaistoimituksissa sijaisina voivat toimia yli 12-vuotiaat MAP-kirkon jäsenet, jotka ovat eläneet uskonnon mukaista siveellistä elämää. Lisäksi pojilta vaaditaan pappeus. Sijaiskasteen ja -konfirmaation jälkeen miespuoliset henkilöt voidaan myös vihkiä kirkon pappeuteen sijaisen avulla, jos sijaisella on Melkisedekin pappeuden arvo. Myös endaumenttitoimitus voidaan suorittaa sijaisen avulla, koska sitä pidetään välttämättömänä Jumalan välittömään läheisyyteen eli "korotukseen" pääsemiselle.


title: Sijaistoimitukset (mormonismi)

text: Myös sinetöintejä voidaan toimittaa sijaistoimituksina eläville kuolleiden puolesta. Tämä tarkoittaa vihkimistä iankaikkiseen avioliittoon sekä lasten liittämistä vanhempiinsa iankaikkisuuden sitein. Näin on tarkoituksena luoda sukupolvet toisiinsa liittävä ketju, joka viime kädessä liittää kaikki ihmiskuntaan kuuluvat yhdeksi perheeksi. Nykyisten sääntöjen mukaan vain sellaisia, jotka eläessään ovat olleet keskenään naimisissa, on lupa vihkiä iankaikkiseen avioliittoon sijaistoimituksin. Samoin lapsia on lupa sinetöidä vain omiin lihallisiin vanhempiinsa.


title: Sijaistoimitukset (mormonismi)

text: Nykyään suurin osa sijaistoimituksista suoritetaan kirkon jäsenten edesmenneille sukulaisille. Tämän takia MAP-kirkon jäseniä kehotetaan tutkimaan sukuaan ja selvittämään, keille sijaistoimitukset voisi suorittaa. Sijaistoimitusten avulla MAP-kirkon jäsenet toivovat luovansa suuren iankaikkisen perheen ja viime kädessä ennallistavansa sukulinjan Aadamista aina tämän viimeisiin jälkeläisiin asti. Sijaistoimituksia voidaan kuitenkin suorittaa myös muiden kuin omien sukulaisten puolesta, ja mormonikirkon alkuaikoina tämä oli yleistä.


title: Sijaistoimitukset (mormonismi)

text: Muut uskontokunnat eivät hyväksy mormonien sijaiskastamiskäytäntöä. Erityisesti sitä vastustavat juutalaiset seurakunnat, jotka pitävät holokaustin uhrien sijaiskastamista haudan häpäisynä ja antisemitismin muotona. Juutalaisten sijaiskastaminen nosti suuren kohun 1994, kun juutalaiset sukututkijat havaitsivat sen. Kiistan seurauksena MAP-kirkko ja juutalaiset seurakunnat sopivat 1995, että MAP-kirkko poistaïsi sellaisten juutalaisten nimet luetteloistaan, jotka eivät ole jonkun mormonin esivanhempia eikä jatkaisi tällaisten juutalaisten sijaiskastamista. Juutalaisten sukututkijoiden mukaan MAP-kirkon jäsenet ovat tästä huolimatta jatkaneet tätä toimintaa.


title: Sijaistoimitukset (mormonismi)

text: Katolinen kirkko kielsi 5. huhtikuuta 2008 katolisia seurakuntia luovuttamasta kirkonkirjatietoja MAP-kirkolle. Tarkoituksena on estää katolilaisten sijaiskaste mormonismiin, koska se sotii katolilaista oppia vastaan. Vatikaanin 2001 tekemän päätöksen mukaan MAP-kirkon kaste poikkeaa niin paljon katolisen kirkon ja yleensä kristinuskon käsityksistä, että sitä ei voida pitää kristillisenä kasteena.


title: Sijaistoimitukset (mormonismi)

text: Vielä sijaiskasteitakin enemmän katolinen kirkko on vastustanut temppeleissä toimitettuja sijaissinetöintejä, joissa edesmenneet ihmiset vihitään sijaismenoin avioliittoon. Mormoniteologian mukaanhan temppelissä solmittu iankaikkinen avioliitto on edellytys Jumalan välittömään läheisyyteen eli korotukseen pääsemiselle. Aikaisemmin mormonipyhäköissä vihittiin tämän perusteella sijaisavioliittoon myös ihmisiä, jotka eivät elinaikanaan olleet naimisissa - esimerkiksi katolisia munkkeja, nunnia ja pappeja. Katolinen kirkko on ilmoittanut pitävänsä eläessään naimattomuuteen sitoutuneiden ihmisten kuolemanjälkeistä sijaisvihkimistä pyhäinhäväistyksenä. MAP-kirkon nykyisen ohjeistuksen mukaan vain sellaisia henkilöitä, jotka ovat elinaikanaan olleet naimisissa, on lupa sinetöidä toisiinsa kuoleman jälkeen.


title: Sijaistoimitukset (mormonismi)

text: Myöhempien Aikojen Pyhien Jeesuksen Kristuksen kirkon lisäksi myös useat pienemmät mormonistiset ryhmittymät käyttävät sijaistoimituksia. Toisaalta esimerkiksi toiseksi suurin mormonistinen yhteisö, Kristuksen yhteisö, ei käytä eikä hyväksy niitä. Mormonien lisäksi sijaistoimituksia käyttää ainakin Uusapostolinen kirkko. Myös Iranin ja Irakin mandealaiset käyttävät eräänlaisia sijaistoimituksia (ei-julkisissa) kuolin- ja sielunmessuissaan. Niissä toimitettujen sijaiskasteiden (kaste on mandealaisuudessa viikoittain toistettava pyhä toimitus, joka kuvaa yksilön puhdistumista ja irrottautumista materian kahleista) tarkoituksena on auttaa edesmenneen sielua vapautumaan materiasta ja siirtymään valoon.


title: Elina Tanskanen

text: Elina Tanskanen (o.s. Pirinen, s. 23. maaliskuuta 1977 Helsinki) on suomalainen toimittaja, seksuaaliterapeutti ja tietokirjailija. Hän on työskennellyt muun muassa Cosmopolitanissa, Helsingin Sanomissa, Trendi-lehdessä, Veli-lehdessä ja Avussa. Työssään Elina Tanskanen on erikoistunut populaarikulttuuriin, trendeihin ja ihmissuhteisiin.


title: Elina Tanskanen

text: Elina Tanskanen on opiskellut tiedotusoppia Tampereen yliopistossa, josta hän on valmistunut yhteiskuntatieteiden maisteriksi. Seksologiksi hän on opiskellut Helsingin ammattikorkeakoulussa Stadiassa. Hän on hankkinut myös logoterapeutin tutkinnon. Tanskanen on esiintynyt parisuhdeasiantuntijana muun muassa tosi-tv-ohjelmassa Noora menee naimisiin.


title: Milka Alanen

text: Milka Alanen (s. 1972) on valokuvaaja. Hän on valmistunut Lahden Muotoiluinstituutista ja opiskelee Aalto-yliopiston Taiteen ja suunnittelun korkeakoulussa. Hän tekee taidevalokuvia sekä työskentelee useille julkaisuille henkilö-, kuvitus- ja reportaasikuvaajana.


title: Reetta Räty

text: Reetta Räty (s. 1974 Kuusamo) on suomalainen toimittaja.


title: Reetta Räty

text: Räty valmistui valtiotieteiden maisteriksi Helsingin yliopistosta vuonna 1999 pääaineenaan valtio-oppi. Toimittajana hän aloitti Koillissanomat-paikallislehdessä. Räty toimi myös Ylioppilaslehden toimittajana. Vuonna 1995 hän aloitti Helsingin Sanomien kaupunkitoimituksessa. Vuosina 1997–2003 Räty oli Nyt-liitteen toimittaja ja toimitussihteeri sekä vuosina 2004–2007 esimies.


title: Reetta Räty

text: Räty työskenteli Helsingin Sanomien toimituspäällikkönä, kunnes irtisanoutui tehtävästä heinäkuussa 2013 yhdessä Ville Blåfieldin ja Paula Salovaaran kanssa. Irtisanoutumiseen ei toimittajien mukaan liittynyt dramatiikkaa. He perustivat samana kesänä yrityksen Räty–Salovaara–Blåfield. Tammikuussa 2019 Räty aloitti Uutisvuodon kapteenina.


title: Reetta Räty

text: Helmikuussa 2015 julkaistiin Rädyn ja Ville Blåfieldin teos "Kuka hullu haluaa poliitikoksi?".


title: Reetta Räty

text: Räty asuu Helsingin Kalliossa, ja hänellä on kaksi lasta.


title: Bowery Ballroom

text: Bowery Ballroom on New Yorkin Manhattanilla Boweryn naapurustossa sijaitseva klubi. Osoitteessa 6 Delancey Street sijaitseva rakennus valmistui juuri ennen vuoden 1929 valtavaa pörssiromahdusta. Rakennus seisoi sellaisenaan toisen maailmansodan loppuun, jonka jälkeen se muutettiin vähittäistavarakaupaksi. Vuonna 1997 rakennukseen avattiin klubi ja konserttisali The Bowery Ballroom.


title: Bowery Ballroom

text: Klubin nimi mainitaan varmasti ainakin yhden äänitteen nimessä: Joan Baezin albumi "Bowery Songs" nauhoitettiin livenä Bowery Ballroomissa marraskuussa 2004.


title: Eisbrecher

text: Eisbrecher on saksalainen musiikkiyhtye, joka yhdistelee tyylissään metallimusiikin ja elektronisen musiikin vaikutteita. Se edustaa ns. "Neue Deutsche Härte" -genreä.


title: Eisbrecher

text: Eisbrecher sai alkunsa vuonna 2003, kun Megaherzistä eronnut Alex Wesselsky perusti sen yhdessä Noel Pixin kanssa. Nämä kaksi muodostavatkin kokoonpanon ydinryhmän.


title: Eisbrecher

text: Eisbrecherin nimi merkitsee saksan kielellä jäänmurtajaa, ja yhtye myös kirjoittaa sanoituksensa saksaksi. Esikoisalbumi oli tammikuussa 2004 "Eisbrecher", jota seurasi "Antikörper" (lokakuu 2006). Kolmas albumi, "Sünde", ilmestyi elokuussa 2008.


title: Virpi Uimonen

text: Virpi Uimonen (18. marraskuuta 1945 Pieksämäki – 27. tammikuuta 2007 Helsinki) oli suomalainen näyttelijä.


title: Virpi Uimonen

text: Uimonen näytteli Helsingin Kaupunginteatterissa jo opiskeluaikana ja sai sinne myöhemmin kiinnityksen. Viimeiset roolit hän teki vuonna 1998 näytelmässä "Viisas Natan" ja lastennäytelmässä "Petterin ja Lotan seikkailut".


title: Virpi Uimonen

text:
Hän jäi työkyvyttömyyseläkkeelle 2004.
Uimonen oli naimisissa näyttelijä Jarkko Rantasen kanssa.


title: Megaherz

text:
Megaherz on saksalainen industrial metal -yhtye. Se perustettiin Münchenissä vuonna 1993.
Megaherzin merkitsee "megasydäntä" ja on samalla sanaleikki sanan muistuttaessa megahertsiä. Yhtye ei ole koskaan maininnut, että nimi tulisi Kraftwerkin samannimisestä kappaleesta.


title: Megaherz

text: Megaherzin ensimmäinen albumi oli "Wer Bist Du?" (1997) jota edelsivät demot "Sexodus" (1994) ja "Herzwerk" (1995). Ensimmäisen albumin jälkeen yhtye julkaisi toisen albuminsa "Kopfschuss" heti seuraavana vuonna 1998. Kolmas albumi "Himmelfahrt" julkaistiin vuonna 2000". Neljännen albumin "Herzwerk II" vuoro oli puolestaan (2002) Laulaja Alexx Wesselsky ilmoitti lähtemisestään lokakuussa 2002, ja virallisesti ero astui voimaan 1. tammikuuta 2003. Wesselsky perusti Noel Pixin kanssa Eisbrecherin.


title: Megaherz

text: Megaherz ilmoitti vielä vuonna 2003 löytäneensä itselleen uuden laulusolistin, Mathias Elsholzin. Hän oli jo aiemmin esiintynyt yhtyeen kappaleella "Falsche Götter" albumilla "Himmelfahrt" (2000). Megaherzin viides albumi oli nimeltään "5" ja se julkaistiin ((2004)). Yhtyeen toiminta keskeytyi 23. syyskuuta 2005, kun Elsholz yllättäen jätti sen. Varsinaista syytä lähdölle ei koskaan julkistettu Megaherzin kotisivuilla, mutta virallisella fanifoorumilla laulaja ilmoitti odottavansa vaimonsa kanssa kaksosia.


title: Megaherz

text: 14. huhtikuuta 2007 virallisilla saksankielisillä, sekä neljä päivää myöhemmin myös englannin- ja venäjänkielisillä internetsivustoillaan Megaherz ilmoitti jälleen olevansa toiminnassa. Uutisen mukaan uusi laulaja oli löytynyt ja uusi albumi oli parhaillaan tekeillä. Yhtye aloitti myös keikkailun ennen uuden albumin ilmestymistä.


title: Megaherz

text: Yhtyeen kuudes studioalbumi, "Heuchler", ilmestyi 25. heinäkuuta 2008. Seitsemäs albumi "Götterdämmerung julkaistiin (2012) ja kahdeksas ja viimeisin "Zombieland" vuonna 2014


title: Ballsh

text: Ballsh on Mallakastërin kunnan keskustaajama Albanian eteläosassa. Vuonna 2005 siellä oli 9 165 asukasta. Se sijaitsee öljykenttien keskellä, ja kommunistivallan aikana kaupungin ympäristössä oli useita öljylähteitä. Suurin osa niistä on nyttemmin ehtynyt, mutta Ballshissa on edelleen öljynjalostamo.


title: Ballsh

text: Ballshissa on varhaiskristillisen kirkon rauniot, ja lähistöllä on myös jäänteitä illyrialaisten Byllis-nimisestä kaupungista. Fieristä lähtevä rautatie päättyy Ballshiin, ja Etelä-Albanian tärkein maantie kulkee Ballshin kautta.


title: Ballsh

text: Ballsh oli oma kuntansa vuoteen 2015, jolloin kuntauudistuksen myötä Ballsh ja sen naapurikunnat muodostivat uuden Mallakastërin kunnan.


title: Fier

text: Fier on kaupunki Albanian lounaisosassa. Se on samannimisen alueen pääkaupunki. Vuonna 2001 Fierin kaupungissa oli 56 297 asukasta.


title: Fier

text: Fier on öljykenttien keskellä ja tärkeä öljynjalostuksen ja kemian teollisuuden keskus yhdessä läheisten Patoksen ja Ballshin kanssa.


title: Fier

text: Fierin seudun tunnetuin nähtävyys on roomalaisten tärkeä kaupunki Apollonia, joka sijaitsee 12 kilometriä Fieristä.


title: Simon Kirke

text: Simon Frederick St. George Kirke (s. 28. heinäkuuta 1949 Lontoo) on englantilainen rumpali, joka tunnetaan yhtyeistä Free ja Bad Company.


title: Simon Kirke

text: Kirken äiti oli Olive May ja isä Vivian Percy. Perhe muutti Walesin rajamaille Shropshireen Simonin ollessa 7-vuotias. 15-vuotiaana Simon sai ensimmäisen rumpusettinsä ja harjoitteli yksinään, kunnes liittyi Maniacs-nimiseen yhtyeeseen, joka soitteli lähiseuduilla ja voitti paikallisen kykykilpailun. Hän jätti yhtyeen ja perusti trion nimeltä Heatwave, jossa hän soitti rumpuja ja lauloi. 17-vuotiaana Simon teki vanhempiensa kanssa sopimuksen: hän lopettaa koulun ja ryhtyy muusikoksi, mutta ellei kahden vuoden aikana saavuta menestystä, hän menee takaisin kouluun. Niin palasi Lontooseen.


title: Simon Kirke

text: Seuraavan vuoden Simon teki sekalaisia töitä. 1969 alussa hän oli The Black Cat Bones -nimisen yhtyeen keikalla ja liittyi yhtyeeseen samalla viikolla, sopimus vanhempien kanssa kun oli menossa umpeen. Yhtyeessä soitti myös Paul Kossoff, joka houkutteli Simonin tapaamaan Paul Rodgersin. Bluesmuusikko Alexis Korner, joka usein auttoi uusia brittiläisiä rhytm & blues -yhtyeitä ja muusikoita, tunsi 15-vuotiaan basistin Andy Fraserin ja niin perustettiin Free.


title: Simon Kirke

text: Freen hajottua 1973 Kirke jatkoi uraansa yhtyeessä Bad Company. Hänellä on ollut myös näiden kahden yhtyeen ulkopuolisia projekteja, muun muassa yhteistyötä Led Zeppelinin, Keith Richardsin, Ringo Starrin All-Starr Bandin (Kirke oli mukana muun muassa Suomessa vuonna 1998 vierailleessa kokoonpanossa) ja Eric Claptonin kanssa.


title: Simon Kirke

text: Kirkellä on vaimo ja neljä lasta, joista Jemima ja Lola ovat näyttelijöitä ja Domino laulaja.


title: Louis Renault

text: Louis Renault (21. toukokuuta 1843 Autun – 8. helmikuuta 1918 Barbizon) oli ranskalainen professori ja kasvattaja, joka toimi aluksi roomalaisen oikeuden ja kauppaoikeuden professorina Dijonin yliopistossa. Tämän jälkeen vuodesta 1873 lähtien hän toimi professorina Pariisissa Sorbonnen yliopiston oikeustieteellisessä tiedekunnassa, jossa hänestä tuli vuonna 1881 kansainvälisen oikeuden professori. Tässä tehtävässä hän toimi aina kuolemaansa asti.


title: Louis Renault

text: Hänet kutsuttiin jäseneksi ranskalaiseen akatemiaan "Académie des Sciences Morales et Politiques" vuonna 1901. Hän sai yhdessä Ernesto Teodoro Monetan kanssa Nobelin rauhanpalkinnon vuonna 1907.


title: Bilisht

text: Bilisht on kaupunki Kaakkois-Albaniassa, Korçën maakunnassa, kymmenisen kilometriä Kreikan vastaiselta rajalta. Kaupungissa on noin 6 800 asukasta. Siellä toimii kakkosdivisioonan jalkapallojoukkue Bilisht Sporti.


title: Lennart Forstén

text: Berndt Lennart Forstén (s. 9. elokuuta 1817 Kuopio – 27. helmikuuta 1886) oli suomalainen taidemaalari, piirtäjä ja runoilija. Varsinaiselta ammatiltaan hän oli tie- ja vesikulkulaitosten ylihallinnon yli-insinööri ja everstiluutnantti ja valvoi tässä ominaisuudessa Konnuksen kanavan rakennustöitä.


title: Lennart Forstén

text: Forsténin vanhemmat olivat kamarineuvos Carl Gabriel Forstén ja Maria Charlotta, piispa Johan Molanderin tytär. Hänen puolisonsa oli Alfonsine Fredrique Adelaide o.s. Stjernvall. Lapsista Torsten Karl perusti Suomen eläinsuojeluyhdistyksen ja tyttärenpoika Eero Corell jatkoi yhdistyksen puheenjohtajana.


title: Lennart Forstén

text: Forstén opiskeli Suomen Taideyhdistyksen piirustuskoulussa 1875–1876. Hän oli Suomen Taiteilijaseuran jäsen. Teoksia oli ensi kerran näyttelyssä 1847.


title: Lennart Forstén

text: Forsténin teoksia on julkisissa kokoelmissa Ateneumin ja Tampereen taidemuseoissa ja Cygnaeuksen galleriassa. Hän osallistui teoksen "Finland framställdt i teckningar" kuvittamiseen 14 piirroksella. Teos ilmestyi 1845–1852.


title: Lennart Forstén

text: Runoilijana Forstén toimitti runokokoelman "Finska kadetten", johon hän kirjoitti itse 14 runoa. Muista kokoelman kirjoittajista ahkerin oli hänen identtinen kaksoisveljensä Torsten Wilhelm Forstén 13 runolla. Forstén osallistui runoillaan myös teoksiin "Lärkan" (1845) ja "Necken" (1847 ja 1849). Forstén oli ensimmäinen suomalainen runoilija, joka käytti Suomen sodan (1808–1809) tapahtumia runossaan "Slaget vid Virta Bro". Aihepiiri on sama kuin myöhemmässä J. L. Runebergin Sandels-runossa. Forsténilla oli kuvaamiensa taistelujen vaiheista ensi käden tietoa, sillä hänen isänsä Carl Gabriel Forstén oli Partalassa Sandelsin luona majoitus- ja tiedustelutehtävissä hyvän paikallistuntemuksensa vuoksi.


title: Run for Cover (albumi)

text: Run for Cover on Gary Mooren vuonna 1985 julkaisema rock-albumi.


title: Run for Cover (albumi)

text: Run for Cover julkaistiin EMI-levymerkillä, ja sen tuottajina olivat Gary Mooren lisäksi Andy Johns, Peter Collins, Beau Hill ja Mike Stone.


title: Run for Cover (albumi)

text: Run for Coveriin sisältyy mm. uusi versio Mooren hittisinglestä "Empty Rooms" sekä albumin parhaiten myynyt single, "Out in the Fields".


title: Run for Cover (albumi)

text: Yhdistyneessä kuningaskunnassa Run for Cover ylsi albumilistan 12. sijalle. Albumilla esiintyy useita vierailevia artisteja, kuten Glenn Hughes, Paul Thompson ja Phil Lynott. Suurin osa lauluista on Gary Mooren kirjoittamia.


title: Cygnaeuksen galleria

text: Cygnaeuksen galleria on Museoviraston alaisuudessa toimiva Suomen kansallismuseoon kuuluva taidemuseo, joka käsittää etupäässä suomalaista 1800-luvun maalaus- ja veistotaidetta.


title: Cygnaeuksen galleria

text: Cygnaeuksen galleria on avattu 1882, ja se on Suomen vanhin taidemuseo. Se syntyi professori Fredrik Cygnaeuksen testamenttaamasta taidekokoelmasta. Museo sijaitsee Helsingin Kaivopuistossa lahjoitukseen kuuluvassa Fredrik Cygnaeuksen huvilassa, jonka on suunnitellut saksalaissyntyinen arkkitehti Johan Wilhelm Friedrich Mieritz. Huvilan tyyli edustaa romantiikkaa, ja rakennus on harvoja Helsingin keskustassa säilyneitä puurakennuksia.


title: Cygnaeuksen galleria

text: Lähinnä lahjoituksista muodostuvassa kokoelmassa on yli 450 teosta. Kokoelmassa on teoksia muun muassa Werner Holmbergilta, Hjalmar Munsterhjelmilta, Albert Edelfeltilta, Helene Schjerfbeckilta, Walter Runebergilta ja Johannes Takaselta. Galleriassa on järjestetty erikoisnäyttelyitä ja erilaisia yleisötilaisuuksia.


title: Cygnaeuksen galleria

text: Museo lopetti vuonna 2014 toimintansa toistaiseksi johtuen Museoviraston määrärahojen vähennyksistä.


title: Udo Beyer

text: Udo Beyer (s. 9. elokuuta 1955 Stalinstadt, DDR) on saksalainen yleisurheilija, joka edusti DDR:ää kuulantyönnössä 1970- ja 1980-luvuilla. Hän on olympiavoittaja vuoden 1976 kesäolympialaisista.


title: Udo Beyer

text: Hänen veljensä Hans-Georg Beyer voitti käsipallossa olympiakultaa ja sisarensa Gisela Beyer oli kansainvälisen tason kiekonheittäjä.


title: Udo Beyer

text: Vuonna 2013 Beyer myönsi käyttäneensä dopingia uransa aikana.


title: Udo Beyer

text: Olympiakisat


title: Udo Beyer

text: Maailmanennätykset


title: Udo Beyer

text: Nuorten Euroopan ennätykset


title: Udo Beyer

text: Euroopan mestaruuskisat


title: Udo Beyer

text: IAAF – Maailman Cup


title: Udo Beyer

text: DDR:n mestaruuskisat


title: Udo Beyer

text: Lasten ja Nuorten Spartakiadit


title: Mushroomhead

text: Mushroomhead on vuonna 1993 muodostettu yhdysvaltalainen musiikkiyhtye, joka ammentaa vaikutteita muun muassa vaihtoehtometallista ja industrial metalista.


title: Mushroomhead

text: Mushroomhead perustettiin Clevelandissa, Ohiossa, ja se on tähän mennessä julkaissut seitsemän studioalbumia.


title: Nummelan parantola

text: Nummelan parantola, myöhemmin Röykän sairaala, oli Nurmijärvellä Röykän kylässä sijainnut keuhkotautiparantola. Parantolan rakennukset ovat yhä jäljellä.


title: Nummelan parantola

text: Laitos sijaitsee Salpausselän harjanteella. Parantola-alueen pohjoisrajalle osuu juuri jääkauden jälkeen muodostuneen Yoldia-meren ranta, joka näkyy omaleimaisena kivikkona. Muinaisranta on merkitty erikseen kilvillä, ja se on suojelukohde. Parantola-alueella kasvaa runsaasti osittain varta vasten istutettuja mäntyjä, koska laitoksen rakentamisaikaan uskottiin mäntyjen erittävän runsaasti otsonia, jota pidettiin tärkeänä keuhkotautipotilaille. Parantolan lääkärit olivat kasvitieteen harrastajia ja saivat työnsä ohella useita harvinaisia kasvilajeja viihtymään parantolan alueella. Näistä merkittävin lienee kangasvuokko.


title: Nummelan parantola

text: Laitos oli alun perin yksityinen, ja sen perusti joukko keuhkotautiin erikoistuneita lääkäreitä. Laitoksen vanhin osa on jugend-tyylinen tiilestä muurattu linnamainen rakennus. Sitä laajennettiin 1930-luvulla tyyliin sopivalla pohjoisella siipirakennuksella, johon sijoitettiin henkilökunnan asuntola. Päärakennuksessa oli jo alun alkaen keskuslämmitys. Päärakennuksen potilaat olivat kaikki itse maksavia, siis pääasiassa varakkaita henkilöitä.


title: Nummelan parantola

text: Päärakennuksen vieressä oli pienempiä uunilämmitettyjä puurakennuksia, joissa hoidettiin kunnan lähettämiä keuhkotautipotilaita. Nämä rakennukset purettiin, kun keuhkotautiparantola lopetettiin. Sairaalan erikoisuus oli, että kaikissa potilashuoneissa oli erikseen telineet tuoreille männyn- ja koivunoksille, jotka vaihdettiin muutaman päivän välein; tämä siksi, että männyn uskottiin erittävän terveellisiä ainesosia hengitysilmaan.


title: Nummelan parantola

text: Päärakennuksen järvenpuoleiseen päätyyn liitettiin jo alun alkaen puurakenteinen, kaksikerroksinen avoin makuuhallirakennus, koska hyvin kauan tärkein keuhkotaudin hoitotapa oli potilaitten makuuttaminen sään mukaan peiteltyinä ulkoilmassa.


title: Nummelan parantola

text: Hallien päähän rakennettiin tiilestä nelikerroksinen tornimainen asuntorakennus hoitajia varten. Rakennus jäi parantola-ajan päätyttyä tyhjilleen, koska se oli vailla vesijohtoja ja viemäreitä.


title: Nummelan parantola

text: Toiseen päähän päärakennusta rakennettiin jo vuonna 1920 erillinen puurakenteinen siipirakennus, johon sijoitettiin alkuperäisestä suunnitelmasta puuttunut mutta hyvin tarpeelliseksi osoittautunut laitoskeittiö, joka palveli aina 1970-luvulle asti.


title: Nummelan parantola

text: Lisäksi alkuperäiseen yhdyskuntaan kuului ylilääkärin asunnoksi rakennettu suuri puuhuvila, toinen hiukan pienempi muille lääkäreille ja kasarmimainen kaksikerroksinen puutalo henkilökuntaa varten, tiilestä muurattu voimakeskus, luonnonkivinen maakellari ja portinvartijan mökki. Voimakeskuksen yhteyteen sijoitettiin hyvinvarustettu pesula, johon kuului höyryllä toimiva mankeli.


title: Nummelan parantola

text: Sääksjärven rannalle sijoitettiin suomalaisille välttämätön sauna; jonkin matkan päähän rakennettiin hirsistä erillinen suojarakennus vesijohtoja ruokkiville pumpuille; tämä rakennus jäi tyhjilleen 60-luvulla, kun viereen valmistui uusi tiilirakenteinen yhä käytössä oleva pumppaamo. Vanha ja huonokuntoinen sauna korvattiin samoihin aikoihin uudella hirsirakenteisella, nyt sähkölämmitetyllä. Tämä sauna oli käytössä vain kesäaikana; normaalikäyttöä varten valmistui voimakeskuksen viereen tiilirakenteinen moniosainen sauna.


title: Nummelan parantola

text: Keuhkotautiparantola lakkautettiin vuonna 1932, kun muutaman kilometrin päähän valmistui nykyaikaisempi ja tilavampi Kiljavan parantola; Helsingin kaupunki lunasti tyhjilleen jääneet parantolarakennukset, ja tiloihin sijoitettiin psykiatrinen sairaala. Laitoksen uudeksi nimeksi tuli Röykän sairaala, joskin vanha nimi esiintyi eri papereissa oikeastaan laitoksen sulkemiseen asti.


title: Nummelan parantola

text: Päärakennukseen mahtui kolme vuodeosastoa ja suurimpaan huviloista, entiseen ylilääkärin taloon, sijoitettiin kävelykykyisten potilaiden avoimempi osasto. Kasarmityyliseen entiseen henkilökunnan asuintaloon sijoitettiin laitoksen oma postipysäkki Röykkä I, jonka postinumero oli 05130; rakennuksen yläkertaan tuli henkilökunnan asuntotiloja. Lääkärien käytössä ollut suuri huvila muutettiin talouspäällikön virka-asunnoksi. Rakennuksen yläkertaan sijoitettiin lisää henkilökunnan asuntoja.


title: Nummelan parantola

text: Laitoksen lääkärit eivät enää asuneet alueella vaan kävivät vain tarvittaessa. Heille järjestettiin tilapäistä majoittumista varten huoneisto päärakennukseen.


title: Nummelan parantola

text: Talouspäällikön talon viereen rakennettiin 1930-luvulla moniosainen asuntola, nimenomaan yksin elävien naisten käyttöön tarkoitettu "Tipula", jonka päädyssä oli ylihoitajan virka-asunto; rakentamisajan moralistisen ajattelun mukaan tarkoituksena oli tietenkin pelotella miesvieraat tiehensä. Moinen vahdin osa huvitti tavattomasti sairaalan viimeiseksi jäänyttä, hyvin pitkäaikaista Nurmeksesta kotoisin ollutta ylihoitajaa ja hän laskikin asiasta toisinaan leikkiä karjalaiseen tapaansa – eritoten siksi, että rakennuksessa ehti loppuaikoina asua muutamia yksin eläviä miehiäkin.


title: Nummelan parantola

text: Virka-asunto oli muista naisten asunnoista poiketen jo alun perin perheasunto, koska mielisairaala-ajan ylihoitajat olivat perheellisiä, toisin kuin edeltäjän. Portinvartijan mökki, jossa ei ollut mitään mukavuuksia, jäi jo ennen sotaa tyhjilleen; siitä on vuonna 2008 jäljellä vain osa seinistä ja vesikatto. 1970-luvulla alueella rakennettiin paljon: ensin valmistui uusi kaksikerroksinen, luhtityyppinen rivitalo henkilökunnan asunnoiksi; nyt jäivät talouspäällikön ja postin talojen yläkerrat tyhjilleen, kun siellä asuneet muuttivat uuteen taloon.


title: Nummelan parantola

text: Vuonna 1978 valmistui maakellarin viereen uusi nykyaikainen laitoskeittiö ja henkilökunnan ruokasali, koska päärakennuksen kyljessä ollut vanha puurakenteinen keittiö oli jo lähes käyttökelvoton. Uudisrakennus yhdistettiin päärakennukseen erillisellä maanalaisella yhdyskäytävällä. Vain erillään olevaan avo-osaston taloon kuljetettiin ruokavaunut tarkoitukseen varustetulla kuorma-autolla. Uudisosaan liittyneet asfalttityöt tosin hävittivät useitakin harvinaisia kasvilajeja, jotka olivat juurtuneet vanhan kellarin kivijalan koloihin. Vanha puukeittiö revittiin työkoneilla maan tasalle, kunhan uuden toiminta oli kunnolla käynnissä.


title: Nummelan parantola

text: Laitoksen toiminta alkoi supistua vähän kerrassaan, ja lopulta vuonna 1989 laitos suljettiin. Osa henkilökunnasta siirrettiin Helsingissä oleviin sairaaloihin, ja loput pääosin eläköityivät tai muutama nuorempi lähti muihin töihin.


title: Nummelan parantola

text: Helmikuussa 2008 useimmat rakennukset ovat edelleen peruslämpö päällä vailla vakituista käyttöä. Kaupunki järjestää joissakin entisten potilasosastojen tiloissa lyhytkursseja.


title: Nummelan parantola

text: Luhtityyppinen asuintalo ja entinen "Tipula" ovat kaupungin asuntokäytössä ja entinen talouspäällikön huvila kaupungin henkilökunnan vapaa-ajan käytössä. Postiasema lakkautettiin yhtaikaa laitoksen sulkemisen kanssa.


title: Nummelan parantola

text: Laitoksen tiloissa kuvattiin 1970-luvun loppupuolella historiallisia jaksoja ruotsinkielisen TV-teatterin filmatisointiin runoilija Edith Södergranin elämästä "Maa jota ei ole". Runoilija oli ennen Suomen itsenäistymistä pitkään hoidettavana Nummelan parantolassa keuhkotuberkuloosin vuoksi. Elokuva tosin kuvattiin päärakennuksen asuntolaosassa, niin sanotussa "luostarissa", joka rakennettiin vasta runoilijan jo kuoltua, koska alkuperäiset tilat olivat psykiatristen osastojen käytössä ja tämä entinen asuntolasiipi oli korjausta odottaessaan tyhjillään. Potilashuoneena käytettiin sairaalan entistä kanttiinia, joka oli suljettu hiukan aiemmin tulossa olevien korjaustöiden johdosta.


title: Stuart Little 3

text:
Stuart Little 3 ("Stuart Little 3: Call of the Wild") on vuonna 2006 Yhdysvalloissa ensi-iltansa saanut perhe-elokuva. Elokuva, kuten muutkin Stuart Littlet, perustuu E.B. Whiten kirjaan "Stuart Little".
Elokuva dubattiin myös suomeksi. Elokuva julkaistiin suoraan videolle.


title: Thomas Andrews (fyysikko)

text: Thomas Andrews (19. joulukuuta 1813, Belfast, Irlanti – 26. marraskuuta 1885) oli irlantilainen fyysikko.


title: Thomas Andrews (fyysikko)

text: Thomas Andrews oli Thomas John Andrewsin ja Elizabeth Stevensonin vanhin poika. Vuonna 1828 hän opiskeli kemiaa Glasgow'n yliopistossa ohjaajanaan Thomas Thomson ja jatkoi kemian opiskelua Pariisissa. Palattuaan Irlantiin hän meni Trinity College Dubliniin. Vuonna 1835 hän valmistui Edinburghin yliopistosta lääketieteen tohtoriksi.


title: Thomas Andrews (fyysikko)

text: Belfastissa Andrewsista tuli fyysikko ja hän toimi kemian professorina Belfast Academical Institutessa. Tulevien vuosien aikana hän julkaisi lääketieteellisiä artikkeleita ja opetti kemiaa. Hän toimi 1940-luvulla Queensin yliopiston ensimmäisenä kemian professorina.


title: Thomas Andrews (fyysikko)

text: Andrews oli ensimmäinen, joka näytti, että otsoni on yksi hapen muoto. Hän yritti myös selittää otsonin tilavuutta, mutta epäonnistui.


title: Thomas Andrews (fyysikko)

text: Andrews keksi kriittisen pisteen ja sen merkityksen tutkiessaan hiilidioksidin kokoonpuristuvuutta. Hän havaitsi, ettei kriittisen lämpötilan yläpuolella kaasua ja nestettä voida erottaa toisistaan.


title: Tuhkimo II – Unelmien prinsessa

text: Tuhkimo II – Unelmien prinsessa () on vuonna 2002 ensi-iltansa saanut elokuva. Se on jatko-osa elokuvalle "Tuhkimo".


title: Tuhkimo II – Unelmien prinsessa

text: Tuhkimon ystävät, hiiret, päättävät tehdä kirjan Tuhkimolle lahjaksi ja alkavat kuvitella tarinaa hänestä; Tuhkimo on mennyt naimisiin Prinssin kanssa ja hän muuttaa asumaan kuninkaan linnaan. Kaikki ei kuitenkaan suju hyvin, sillä Tuhkimo ei tunne linnan tapoja ja tekee aina kaiken juuri päinvastaisella tavalla, joten hän päättää uudistaa kaikki käytännöt ja onnistuu siinä. Tuhkimon laiskat sisarpuolet ja ilkeä äitipuoli raatavat töitä kartanossaan, kun Tuhkimo on lähtenyt. Tuhkimo haluaa kuitenkin auttaa toista sisarpuolta rakkausasioissa.


title: Priscillianus

text: Pricillianus Ávilainen (kuoli 385) oli hispanialainen teologi, joka poltettiin ensimmäisenä kerettiläisenä. Hän perusti uskonnollisen ryhmän, joka painotti asketismia, jolla päästäisiin lähemmäksi Jumalaa. Priscillianus oli maallikko ja painotti puheissaan, että sekä papeilla että maallikoilla on samanlainen yhteys Pyhään Henkeen.


title: Priscillianus

text: Priscillianusta syytettiin manikealaisuudesta ja gnostilaisuudesta. Ensimmäiset syytteet kumoutuivat, mutta vuonna 384 järjestetyssä synodissa hänen vastustajansa olivat kasvaneet liian voimakkaiksi. Priscillianus ja kuusi muuta tuotiin vuonna 385 nykyiseen Trieriin, jossa kirkko tuomitsi heidät noituudesta ja moraalittomuudesta. Heidät luovutettiin valtiovallalle teloitettaviksi.


title: Vuoristoveturit

text: Vuoristoveturit ovat eräitä Wilbert Awdryn "Tuomas Veturi" -sarjan hahmoista.Vuoristovetureilla on kasvot myös perässä. Vuoristovetureilla on muun muassa Catherine-vaunu.


title: Vuoristoveturit

text: Rev. W. Awdry kirjoitti vuonna 1964 kirjan "Mountain Engines", jossa on neljä vuoristovetureista kertovaa tarinaa. Televisiosarjassa vuoristoveturit eivät koskaan esiintyneet.


title: Marlies Göhr

text: Marlies Göhr (o.s. Oelsner, s. 21. maaliskuuta 1958 Gera, Itä-Saksa) on entinen itäsaksalainen yleisurheilija. Hän saavutti pikajuoksuissa kaksi olympiakultaa, kaksi maailmanmestaruutta ja viisi Euroopan-mestaruutta sekä ulkoradoilla että sisäradoilla. Hän teki maailmanennätyksiä 100 metrin juoksussa ja Itä-Saksan joukkueen jäsenenä 4 × 100 metrin viestijuoksussa 1970- ja 1980-luvuilla.


title: Hämärä- ja valoadaptaatio

text:
Hämärä- ja valoadaptaatiolla tarkoitetaan silmän kykyä sopeutua valaistuksen vaihteluihin.
On laskettu, että valoaistimuksen voi edullisissa oloissa saada aikaan yksi ainoa sauvasoluun osunut fotoni. Toisaalta vielä biljoona kertaa suurempikin valomäärä aistitaan valona. Erilaisiin valointensiteetteihin mukautumiseen kuluu aikaa. Kirkkaasta valosta hämärään mentäessä kestää joitakin minuutteja, ennen kuin alkaa nähdä kunnollisesti (valoon mukautuminen, valoadaptaatio). Osa hämärä- ja valoadaptaatiosta perustuu värikalvon lihasten toimintaan. Kirkkaassa valaistuksessa mustuainen pienenee, hämärässä suurenee. Iiris toimii siis valokuvauskoneen himmentimen tavoin ja voi säätää verkkokalvolle osuvaa valomäärää noin 1:16. Silmän herkkyys vähenee myös, kun kirkkaan valaistuksen kohteeksi joutunut rodopsiini hajaantuu. Samoin hajaantuvat todennäköisesti muutkin verkkokalvon näköpigmentit. Hämäräadaptaation aikana lisääntyy verkkokalvon valoherkkyys ilmeisesti myös siten,että jotkut gangliosolut keräävät verkkokalvon poikittaisyhteyksien avulla vähitellen impulssit yhä suuremmasta sauvajoukosta.


title: Alvin Lee

text: Graham Barnes eli Alvin Lee (19. joulukuuta 1944 Nottingham, Englanti – 6. maaliskuuta 2013 Espanja) oli englantilainen blues/rock-kitaristi, joka tunnetaan urastaan yhtyeissä Ten Years After ja Ten Years Later.


title: Alvin Lee

text: Alvin Lee syntyi Nottinghamissa ja aloitti kitaransoiton 13-vuotiaana. Soiton aloituksen aikoina Lee sai vaikutteita vanhempiensa jazz- ja bluesäänitteistä mutta myöhemmin Rock and rollin tullessa kuvioihin hän alkoi todella kiinnostua soittamisesta. Kitaristit kuten Chuck Berry ja Scotty Moore olivat hänen suuria innoittajiaan.


title: Alvin Lee

text: Leen varhainen kokoonpano The Jaybirds oli suosittu kotikulmilla ja saavutti menestystä myös The Beatlesin jalanjäljissä Hampurissa, Saksassa vuonna 1962. Mutta yhtyeen muutettua Lontooseen ja vaihdettuaan nimekseen Ten Years After vuonna 1966, suosio alkoi todella kasvaa. Yhtye sai kutsun "Windsor Jazz & Blues Festivalille", jonka seurauksena he saivat ensimmäisen levytyssopimuksensa. Ensimmäinen levy, "Ten Years After", sai yllättäen soittotilaa San Franciscossa Kalifornian underground-radiokanavavilla saavuttaen kuuntelijoiden ja erityisesti promoottori Bill Grahamin innokkaan hyväksynnän. Graham kutsui yhtyeen kiertueelle Yhdysvaltoihin kesällä 1968. Leen omaperäinen, nopea ja energinen soittotyyli teki vaikutuksen Yhdysvaltojen yleisöihin. Ten Years After kiersi Yhdysvaltoja 28 kertaa seitsemässä vuodessa eli enemmän kuin yksikään englantilainen yhtye siihen mennessä.


title: Alvin Lee

text: Ten Years After -yhtyeen tunnetuin esiintyminen tapahtui Woodstockissa vuonna 1969. Festivaalin ja siitä tehdyn dokumenttielokuvan myötä yhtyeen suosio kasvoi entisestään.


title: Alvin Lee

text: Ten Years After saavutti suurta suosiota ja teki kymmenen levyä yhdessä mutta vuonna 1973 Lee tunsi soittonsa rajoitetuksi yhtyeessä ja erosi. Hän levytti countryrock-tyylisen "On The Road To Freedom" -levyn yhdessä Yhdysvaltalaisen gospel-laulaja Mylon LeFevren ja muiden kuuluisuuksien kuten George Harrisonin, Steve Winwoodin, Ron Woodin ja Mick Fleetwoodin kanssa. Vuotta myöhemmin Lee esiintyi "Alvin Lee & The Company"- nimellä Lontoossa ja esiintyminen taltioitiin ja julkaistiin nimellä "In Flight". 1970-luvun loppuun mennessä hän julkaisi vielä kaksi levyä; "Pump Iron" ja "Let It Rock" sekä kiersi Ten Years Later-yhtyeen kanssa Euroopassa ja Yhdysvalloissa. Ten Years Later -kokoonpano julkaisi myös kaksi levyä "Rocket Fuel" (1978) "Ride On" (1979).


title: Alvin Lee

text: Lee lähti reunion-kiertueille Ten Years Afterin kanssa vuosina 1992, 1997 ja 1999, mutta jatkoi myös sooloesiintymisiä ja levytyksiä. Esimerkiksi vuonna 1992 ilmestyi albumi "Zoom". Hänen kiertuekokoonpanoissaan ovat soittaneet mm. Steve Gould, Mick Taylor ja Pete Pritchard. 2004 Alvin Lee teki rockabilly-levyn yhdessä Scotty Mooren kanssa "In Tennessee". Neljänneksitoista ja viimeiseksi julkaistuksi levyksi jäi elokuussa 2012 julkaistu "Still on the Road to Freedom".


title: Alvin Lee

text: Alvin Lee soitti usein punaisella rauhanmerkein koristellulla Gibson ES-335 kitaralla, jossa kahden humbucker-mikrofonin välissä oli yksi yksikelainen mikrofoni. Gibson tuottii myöhemmin ES-335:sta erityisen "Alvin Lee" -mallin.


title: Alvin Lee

text: Suomessa Alvin Lee esiintyi Ten Years Afterin kitaristina Helsingin Kulttuuritalolla vuonna 1969 sekä Järvenpään Puistobluesissa vuonna 1997.Down By The Laituri 1999.


title: Himmel aus blauem Feuer

text: Himmel aus blauem Feuer (WSOY, 2001, 118 siv., ISBN 978-951-0-26555-0) on Mirkka Rekolan kaksikielinen kokoelma, joka on ensimmäinen laaja valikoima Mirkka Rekolan runoutta saksaksi.


title: Mind’s Eye

text: Mind's Eye on kitaristi Vinnie Mooren vuonna 1986 julkaistu esikoisalbumi. Moore on itse säveltänyt kaikki albumin kappaleet.


title: Hurrikaani Edith

text: Hurrikaani Edith oli vuoden 1971 viides nimetty trooppinen myrsky Atlantin hurrikaanikaudella, ja tuon kauden voimakkain trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimmalle tasolle viisi. Se surmasi 37 henkeä ja aiheutti suuria taloudellisia vahinkoja Venezuelan pohjoisosissa, Nicaraguassa, Hondurasissa, Belizessä, Meksikossa ja Yhdysvalloissa.


title: Hurrikaani Edith

text: Se riehui syyskuun 5.-17. päivinä.


title: Hurrikaani Edith

text: Hurrikaaniksi kehittyvä häiriö havaittiin syyskuun toisena päivänä pasaatituulten kohtaamisvyöhykkeellä. Se irtautui vyöhykkeestä, ja 5. syyskuuta säähavaintoelntokone ilmoitti matalapaineen muodostuneen. Edith sai nimen 7. syyskuuta. Kello 12.30 sen keskupaine oli 1006 hPa, puolitoista tuntia myöhemmin jo 1001 hPa. Seuraavan päivänä Edith saavutti hurrikaanin kokoluokan ja voimakkuuden. Se menetti voimaansa nopeasti ylittäesään Hondurasia, voimistui uudelleen Meksikonlahdella, aiheutti tuhoja meksikossa, kiersi takaisin merelle ja iski kolmannen kerran maihin Yhdysvalloissa Louisianan osavaltiossa, missä se aiheutti suuria tuhoja maanviljelylle.


title: Hurrikaani Edith

text: Edith oli harvinaisen pienikokoinen ja intensiivinen hurrikaani, joka kehittyi vuodenaikaan nähden harvinaisen kaukana Karibian kaakkoisosassa.


title: Ghost in the Shell 2: Innocence

text: Ghost in the Shell 2: Innocence () on vuonna 2004 valmistunut japanilainen anime-elokuva. Elokuvan käsikirjoitti ja ohjasi Mamoru Oshii.


title: Ravintoaine

text: Ravintoaineita ovat ravinnon sisältämät elimistölle tarpeelliset orgaaniset ja epäorgaaniset yhdisteet. Ravintoaineita ovat hiilihydraatit, rasvat, valkuaisaineet, kivennäisaineet, vitamiinit ja vesi. Niiden lisäksi elimistö voi käyttää "energiaravintoaineina" ravinnosta saatavia alkoholeja (etanolia ja erilaisia polyoleja kuten sorbitolia ja ksylitolia) ja orgaanisia happoja (kuten etikka-, sitruuna- tai maitohappoja).


title: Ravintoaine

text: Hiilihydraatteja ovat sokeri ja tärkkelys. Ne jaetaan niiden imeytymisnopeuden mukaan pitkä- ja lyhytkestoisiin. Lyhytkestoisia ovat muun muassa ruokosokeri, peruna, murot ja vaalea leipä. Pitkäkestoisia hiilihydraatteja saa esimerkiksi pastasta, marjoista, hedelmistä ja kasviksista. Hiilihydraattien imeytymisnopeuteen vaikuttaa ravinnon koostumuksen ja kuitupitoisuuden lisäksi kypsennys: pehmeäksi keitetty pasta imeytyy nopeammin kuin sopivan kovaksi jätetty. Lisäksi ravinnossa on imeytymättömiä hiilihydraatteja eli ravintokuituja.


title: Ravintoaine

text: Proteiineja eli valkuaisaineita saa erityisesti lihasta, kalasta, maidosta, kananmunista ja palkokasveista. Proteiinien aminohappokoostumus vaihtelee, elimistön tarpeita tarkimmin vastaavia proteiineja saa kananmunista, mutta elimistö pystyy hyödyntämään hyvin myös kalasta, lihasta ja maidosta saatavia valkuaisaineita.


title: Ravintoaine

text: Rasvat ovat kemiallisia yhdisteitä, jotka sisältävät hiiltä, vetyä ja happea ja koostuvat erilaisista rasvahapoista, jotka jaetaan monityydyttämättömiin, monotyydyttämättömiin ja tyydytettyihin. Erilaisten tyydyttämättömien rasvahappojen riitävä saanti on terveydelle edullista; kasviöljyjen, kuten oliivi- ja rypsiöljyjen, lisäksi niitä saa rasvaisista kaloista. Tyydyttämättömien rasvojen kovettamisessa hydrolyysimenetelmällä syntyviä transrasvoja pidetään erityisen vaarallisina. Niitä saadaan muun muassa ranskanperunoista ja leivontamargariineista. Jos yli puolet päivittäisestä kokonaisenergiatarpeesta saadaan rasvasta ja hiilihydraateista, puhutaan ravinnon raffinoitumisesta eli ravintosisällön köyhtymisestä energiasisältöön verrattuna. Rasva sisältää energiaa yli puolet enemmän kuin hiilihydraatit ja proteiinit. Elimistö muodostaa rasvoja myös varastoituvista hiilihydraateista, alkoholista ja proteiinista. Tämä ylijäämä kertyy helposti liikakiloiksi. Vähintään 20–25 prosenttia energiasta tulee saada rasvasta, koska silloin varmistetaan välttämättömien rasvahappojen ja rasvaliukoisten vitamiinien saanti.


title: Out of Nowhere

text: Out of Nowhere on kitaristi Vinnie Mooren vuonna 1996 julkaisema neljäs sooloalbumi.


title: Bárbara Franco

text: Bárbara Franco Solana (s. 4. huhtikuuta 1974, Madrid) on entinen espanjalainen uimari, joka edusti kotimaataan kesäolympialaisissa kaksi kertaa, alkaen vuodesta 1992. Hän voitti EM-kultaa 200 metrin selkäuinnissa lyhyen radan EM-kilpailuissa 1996.


title: Juuso Hietanen

text: Juuso Hietanen (s. 14. kesäkuuta 1985 Hämeenlinna) on suomalainen jääkiekkoilija, joka pelaa kaudella 2016–2017 KHL-seura Dinamo Moskovassa. Kaudet 2011–2015 hän pelasi KHL:n Torpedo Nižni Novgorodissa. Hietanen on Hämeenlinnan Pallokerhon kasvatti ja pelipaikaltaan puolustaja.


title: Juuso Hietanen

text: Hietanen debytoi SM-liigassa ensimmäistä kertaa kaudella 2003–2004 HPK:ssa kahden ottelun verran, ilman tehopisteitä. Suurin osa kaudesta meni kuitenkin A-junioreissa. NHL:n työsulkukaudella 2004–2005 Hietanen vuokrattiin Pelicansiin, missä hän pelasi jopa ykköspakkiparina Erik Kakon rinnalla. Hietasen peli ei kuitenkaan sujunut odotetusti, ja hän pelasi välillä kolme ottelua Mestiksessä Järvenpään Haukoissa, kunnes palasi joulutauon jälkeen HPK:oon ja aloitti varusmiespalveluksensa Parolassa. Hietanen pelasi lopulta HPK:ssa yhdeksän ottelua ja sai yhden syöttöpisteen.


title: Juuso Hietanen

text: Kaudella 2005–2006 Hietanen pelasi 55 ottelua ja teki niissä tehot 2+10. Hietanen kruunasi kauden voittamalla HPK:n kanssa sen seurahistorian ensimmäisen Suomen mestaruuden. Kaudella 2006–2007 hän pelasi HPK:n ykköspakkiparissa yhdessä Mikko Mäenpään kanssa ja he muodostivat yhden SM-liigan toimivimmista puolustajapareista.


title: Juuso Hietanen

text: Kaudeksi 2007–2008 Hietanen suuntasi Ruotsin Elitserieniin, Brynäs IF:n joukkueeseen. Kaudeksi 2010–2011 hän siirtyi Elitserien-seura HV71:een. Kaudeksi 2011–2012 Hietanen siirtyi KHL:n Torpedo Nižni Novgorodiin. Kaudella 2011–2012 Hietanen teki tehot 5+23=28 47 pelissä. Kaudella 2012–2013 hän teki 52 pelissä tehot 4+19=23. Kaudella 2013–2014 Hietanen oli KHL:n puolustajien pistepörssin toinen tehoilla 10+22=32.


title: Juuso Hietanen

text: Hietanen on osallistunut MM-kilpailuihin vuosina 2010, 2012, 2013, 2014, 2015 ja 2016. Lisäksi hän pelasi Sotšin olympialaisissa 2014. Hietanen valittiin edustamaan Suomea vuoden 2018 talviolympialaisiin.


title: Juuso Hietanen

text: Juuso Hietanen on ensimmäinen suomalainen kolmannen sukupolven pääsarjakiekkoilija. Hänen isänsä Juha Hietanen pelasi SM-liigaa HPK:ssa kaudella 1983–1984 ja isoisänsä Aarno Hietanen pelasi Hämeenlinnan Tarmossa kaudesta 1949–1950 kauteen 1958–1959 SM-sarjaa.


title: Juuso Hietanen

text: HPK on jäädyttänyt Juuson isän Juha Hietasen pelinumeron 17. SM-liigan käytäntöjen mukaisesti kuitenkin myös Juusolla on Juhan poikana lupa pelata HPK:ssa numerolla 17.


title: Claudia Franco

text: Claudia Franco Solana (s. 21. heinäkuuta 1975, Madrid) on entinen espanjalainen uimari, joka edusti kotimaataan kaksissa kesäolympialaisissa, alkaen vuodesta 1992. Hänen paras sijoituksensa olympialaisissa oli 11. sija 50 metrin vapaauinnissa vuonna 1996.


title: Valto A. Peiponen

text: Valto Antero Peiponen (s. 25. lokakuuta 1931 Salmi) on suomalainen ornitologi.


title: Valto A. Peiponen

text: Peiponen syntyi Salmin Mantsinsaaressa Peiposen kylässä, jossa Peiposia on asunut ainakin 1800-luvun alusta, todennäköisesti jo 1600-luvulta alkaen.


title: Valto A. Peiponen

text: Peiponen opiskeli eläintiedettä Helsingin yliopistossa. Hänen gradunsa vuonna 1956 käsitteli sinirinnan pesimisbiologiaa Kilpisjärvellä. Väitöskirjan aiheena oli kahden lintulajin väriennäkemiseen liittyvät kokeelliset tutkimukset. Hän toimi Helsingin yliopiston eläintieteen dosenttina ja vuodesta 1971 alkaen oppikoulun rehtorina eläkkeelle jäämiseensä asti.


title: Valto A. Peiponen

text: Peiponen on ollut Tarton rauha r.y. -nimisen yhdistyksen puheenjohtaja. Hän on innokas kotiseutuharrastaja ja Karjalan palauttamisen kannattaja. Mantsinsaarta perusteellisesti käsittelevä "Laatokan Mantsi Härkäuhrin saari" (1997, toinen painos 2008) on kirja Peiposen kotisaaresta. Hän on julkaissut kaksi lintutieteellistä kirjaa: "Linnun silmin. Lintujen näköaisti, ulkonäkö ja sukupuolivalinta" (2000) ja "Kehrääjälintu ja muita horrostavia lintuja". Neljäs kirja "Itsenäisen Suomen rajat. Tarton rauhan 1920 ja kokonaisen Suomen puolesta" ilmestyi 2014.


title: Bärbel Wöckel

text: Bärbel Wöckel (o.s. Eckert, s. 21. maaliskuuta 1955 Saksan demokraattinen tasavalta) on itäsaksalainen yleisurheilija, pikajuoksija, joka voitti neljä olympiakultaa ja kolme Euroopan-mestaruutta.


title: Bärbel Wöckel

text: Wöckel voitti kultaa naisten 200 metrin juoksussa ja 4 × 100 metrin viestijuoksussa sekä Montrealin kesäolympialaisissa 1976 että Moskovan kesäolympialaisissa 1980. Ensimmäisen Euroopan-mestaruutensa hän voitti Roomassa 1974 Itä-Saksan voittaessa 4 × 100 metrin viestijuoksun maailmanennätysajalla 42,51 ja Wöckelin juostessa ankkuriosuuden. Samoissa kisoissa hän sijoittui 100 metrin juoksussa seitsemänneksi. Ateenan EM-kilpailuissa 1982 Wöckel voitti kultaa 200 metrin juoksussa ja 4 × 100 metrin viestijuoksussa sekä saavutti hopeaa 100 metrin juoksussa.


title: Happo-emäs-tasapaino

text: Happo-emäs-tasapaino on elimistön osien happamuuden ihanteellisen arvon säätelymekanismi, joka syntyy happojen ja emästen tasapainoisesta suhteesta. Esimerkiksi veren pH:n tulisi olla välillä 7,35–7,45.


title: Happo-emäs-tasapaino

text: Vetyioniväkevyys ilmoitetaan tavallisesti pH-yksikköinä, joilla tarkoitetaan vetyioniväkevyyden negatiivista logaritmiarvoa. pH 4 tarkoittaa siis kymmenkertaista vetyioniväkevyyttä pH 5 verrattuna. Liuos, jonka pH on 1, on hyvin hapan. Neutraalin liuoksen pH on 7 ja erittäin emäksisen liuoksen 14. Liuoksen pH-arvo voi olla myös alle 0 tai yli 14.


title: Happo-emäs-tasapaino

text: Entsyymeillä on tietty optimaalinen vetyioniväkevyytensä, jossa niiden toimintakyky on suurimmillaan. Useilla solujen entsyymeillä se on pH 7:n ja 8:n välillä. Vetyioniväkevyyden muuttuminen vaikuttaakin suuresti aineenvaihduntaan, ja pH on elimistön tarkimmin säätelemiä suureita. Valtimoveren pH on 7,4 ja se vaihtelee normaalisti vain 7,35:stä 7,45:een. Kun elimistön pH laskee alle 7,35, puhutaan asidoosista ja kun se nousee yli 7,44, kyseessä on alkaloosi. Veren pH:n siirtyminen alueen 7,0-7,8 ulkopuolelle merkitsee hengenvaaraa. Koska monet solujen aineenvaihduntatuotteet, varsinkin hiilidioksidi, alentavat pH:ta, kudosnesteen pH on hieman pienempi kuin valtimoveren pH keskimäärin. Solujen sisäinen pH on vieläkin alhaisempi, 7,0:n paikkeilla.


title: Happo-emäs-tasapaino

text: Normaalin ruokavalion aikana syntyy aineenvaihdunnassa happamia ja emäksisiä kuona-aineita. Happamista kuona-aineista on tärkein hiilidioksidi, joka poistuu pääasiassa keuhkojen kautta ja emäksisistä vety, jonka munuaiset erittävät virtsaan. Pienissä määrin happoja ja emäksiä eritetään myös ruoansulatuskanavan ja ihon kautta. Feedback-periaatteen eli elimistön palautemekanismin mukaisesti aineenvaihdunnassa syntyvät happamat ja emäksiset yhdisteet säätelevät munuaisten ja hengityselinten toimintaa siten, että happo-emäs -tasapaino säilyy. Munuaisperäiseen häiriötilaan elimistö reagoi keuhkojen kompensaatiolla ja päinvastoin. Normaalioloissa veren pH pysyy lähes muuttumattomana. Siihen, että happo-emäs -tasapainon pienten heilahtelujen vaikutus veren pH-arvoon pysyy vähäisenä, vaikuttavat myös veren ja muiden ruumiin nesteiden puskuriominaisuudet.


title: Happo-emäs-tasapaino

text: Puskurin muodostaa heikko happo ja sitä vastaava emäs. Elimistöllä on useita puskurijärjestelmiä pH:n ylläpitoon: Kliinisesti tärkein on bikarbonaatti-hiilihappo-puskuri, muita puskureina toimivia ovat muun muassa hemoglobiini, fosfaatti ja proteiinit. Puskurit ovat nopeimmin toimiva vaste pH:n säätelyssä. Hitaammin pH:n säätelyyn osallistuvat munuaiset ja keuhkot. Vasta kun keuhkojen ja munuaisten säätelykyky ylitetään, veren pH muuttuu jyrkästi.


title: Happo-emäs-tasapaino

text: Olennaista on, että elimistö pyrkii ylläpitämään hiilihapon ja bikarbonaatin suhdetta vakiona 1/20, jolloin pH pysyy normaalina.


title: Happo-emäs-tasapaino

text: Verikaasuanalyysilla saadaan tietoa elimistön hapensaannista, hiilidioksidin kertymisestä ja happo-emästaseesta. Elimistön fysiologista tilaa tutkiessa verikaasujen eli hapen ja hiilihapon osuus ilmoitetaan osapaineena ja happo-emästase (puskurit ja emäsylimäärä) yksikössä mmol/l. Näyte otetaan valtimosta tai sormenpäästä tilanteesta riippuen, jäähdytetään ja tutkitaan verikaasuanalysaattorilla mahdollisimman nopeasti. Liian pitkä säilytys muuttaa näytteen ominaisuuksia.


title: Happo-emäs-tasapaino

text: Tutkimus on välttämätön akuuttien tilanteiden arvioinnissa, kuten diabeteskoomaa ja myrkytyksiä epäiltäessä, uhkaavan hengitystieinsuffisienssin kohdalla ja hitaampien muutosten seurannassa (esimerkiksi diabetespotilaan kehittyvässä asidoosissa).


title: Happo-emäs-tasapaino

text: Häiriötilat jaetaan syntymekanismiensa puolesta seuraavasti:


title: Happo-emäs-tasapaino

text: Löydöksenä pH:n nousu ja hiilidioksidiosapaineen lasku. Potilas huohottaa hengityskeskuksen häiriötilan takia (hyperventilaatio). Munuaiset kompensoivat respiratorista tilaa erittämällä bikarbonaattia ja pidättämällä vetyioneja, jolloin pH normalisoituu. Hyperventilaatio laukeaa hengittämällä paperipussiin, jolloin hiilidioksidin hävikki lakkaa.


title: Happo-emäs-tasapaino

text: Keuhkovaurio, verenkiertohäiriö ja hengityskeskuksen häiriö aiheuttavat respiratorista asidoosia. Löydöksenä hiilidioksidiosapaineen nousu ja pH:n lasku. Munuaiset kompensoivat tilaa pidättämällä bikarbonaattia ja erittämällä vetyioneja.


title: Happo-emäs-tasapaino

text: Tilaan johtaa oksentelu ja emäksinen ruokavalio. Löydöksenä kohoneet bikarbonaatti-, emäsylimäärä- ja pH-arvot. Keuhkojen kompensaatio on hengityksen hidastuminen jolloin hiilidioksidiosapaineen nousu laskee pH:n normaalitasolle.


title: Happo-emäs-tasapaino

text: Aineenvaihdunnan häiriöstä tai munuaisten vajaatoiminnasta johtuvassa tilassa löydökset ovat vastakkaiset metaboliselle alkaloosille. Tilaa kompensoidaan kiihdyttämällä hengitystä, jolloin hiilidioksidiosapaine laskee ja pH pääsee nousemaan normaalitasolle.


title: Hiihdon maailmanmestaruuskilpailut 1980

text: Vuonna 1980 Falunissa järjestettiin ylimääräiset MM-kilpailut naisten 20 kilometrin hiihdossa, joka ei ollut saman vuoden Lake Placidin talviolympialaisten ohjelmassa.


title: Auguste Beernaert

text: Auguste Marie François Beernaert () oli belgialainen valtiomies. Hän toimi Belgian pääministerinä vuosina 1884–1894 sekä ministerinä useita kertoja. Hänelle myönnettiin Nobelin rauhanpalkinto yhdessä ranskalaisen Paul Balluet d’Estournelles de Constantin kanssa.


title: Auguste Beernaert

text: August Beernaert oli katolinen flaami. Hänen isänsä oli valtion virkamies. Beernaert suoritti klassiset lukio-opintonsa äitinsä opastuksella ja valvonnassa. Tämän jälkeen hän suoritti oikeustieteellisen loppututkinnon Leuvenin yliopistossa ja vieraili tämän jälkeen useissa eurooppalaisissa yliopistoissa: Pariisissa, Berliinissä ja Heidelbergissä. Nain hän saattoi verrata erilaisia oikeustieteen opetusmenetelmiä. Nämä kokemuksensa hän toi mukanaan Belgian sisäministeriöön ja laati niistä myös julkaisun.


title: Auguste Beernaert

text: Beernaert teki myös menestyksellisen uran asianajajana ja kirjoittautui asianajajarekisteriin vuonna 1853. Tällöin hän erikoistui verojuridiikkaan. Vuonna 1873 Belgian katolinen puolue kutsui hänet johtamaan työ-, rautatie- ja liikenneministeriötä.


title: Auguste Beernaert

text: Hänestä tuli Belgian hallituksen pääministeri vuonna 1884 ja tämän tehtävän aikana, joka kesti vuoteen 1894 saakka, hän sai hyväksytyksi ensimmäiset Belgian sosiaalilait. Hänellä oli myös merkittävä rooli Belgian Kongon hankkimisessa ja sen kehittämisessä.


title: Akuji the Heartless

text: Akuji the Heartless on Crystal Dynamicsin kehittämä toimintapeli, jonka Eidos Interactive on julkaissut vuonna PlayStationille.


title: Akuji the Heartless

text: Pelin alussa kerrotaan tapahtumista Mamorassa, jossa suuret valtasuvut taistelevat vallasta. Voodoopappi Murat aikoo naittaa poikansa Akujin Kesholle, Tankon heimon vanhimmalle tyttärelle tuodakseen rauhan, mutta voodoopappi Orad, Muratin vanhempi poika, murhaa Akujin hänen hääpäivänään. Oradin kätyrit repivät Akujin sydämen tämän rinnasta ja kiroavat vielä toimivan sydämen. Akujin ruumis heitetään helvettiin. Tästä varsinainen peli alkaa. Akuji tapaa helvetissä paroni Samedin, kuoleman hengen. Akuji haluaa kostaa murhaajilleen ja palata takaisin Keshon luokse. Päästäkseen pois helvetistä takaisin Mamoraan hänen täytyy maksaa vero Samedille ja etsiä esi-isiensä henkiä.


title: Akuji the Heartless

text: Akujin täytyy kerätä esi-isien henkiä. Matkalla hän kohtaa kolme vartijaa ja tuhansia helvetin olentoja, jotka hänen täytyy voittaa. Pelissä voi kerätä voodoonukkeja (pidentävät terveysmittaria), loitsuja (uusia hyökkäyksiä), esi-isiä (tarvitaan, jotta pääsee seuraavaan maailmaan), sydämiä (palauttavat terveyttä) ja lisäelämiä. Akujilla on kentän alussa aina sapeli, mutta loitsuja keräämällä hän saa tehokkaampia hyökkäyksiä. Pelin ikäraja on 15 Euroopassa.


title: Silke Möller

text: Silke Möller (o.s. Gladisch, s. 20. kesäkuuta 1964 Stralsund, Mecklenburg-Etu-Pommeri, Saksa) on saksalainen entinen pikajuoksija, joka edusti Itä-Saksaa 1980-luvulla. Hän oli yksi maailman nopeimmista naisjuoksijoista ja Itä-Saksan 4 × 100 metrin viestijoukkueen jäsenistä 1980-luvulla.


title: Silke Möller

text: Möller oli juoksemassa 4 × 100 metrin viestin maailmanennätystä 41,37 Sabine Riegerin, Marlies Göhrin ja Ingrid Auerswaldin kanssa. Hän voitti maailmanmestaruuden 100 metrillä ja 200 metrillä Rooman MM-kilpailuissa 1987 ja sai hopeaa 4 × 100 metrin viestissä. Hänet valittiin Itä-Saksan Vuoden urheilijaksi vuonna 1987. Möller saavutti olympiahopeaa 4 × 100 metrin viestissä 1988 Soulissa. Hän oli epäiltynä doping-skandaalissa Katrin Krabben ja Grit Breuerin kanssa vuonna 1992, mutta vuotta myöhemmin hänet vapautettiin syytöksistä Kansainvälisen Yleisurheiluliiton (IAAF) päätöksellä. Ennen vuoden 1992 olympialaisia hän lopetti urheilu-uransa.


title: Buza

text: Buza on Luoteis-Venäjän Novgorodin alueen taistelutaitoihin pohjaava taistelulaji. Buzaan sisältyy aseettomien tekniikoiden lisäksi asetekniikoita, joissa käytetään keskiaikaisia aseita. Lisänsä tuovat myös "sotatanssit".


title: Desentralisaatio

text: Desentralisaatio eli hajautuspolitiikka tarkoittaa päätöksenteon ja hallinnon hajottamista lähemmäksi kansalaisia. Sillä tarkoitetaan myös valtion laitosten hajasijoittamista eri puolelle maata. Suomessa sanaa käytetään yleensä julkishallinnossa. Termiä käytetään kuitenkin eri tieteissä, kuten insinööritieteissä, logistiikassa, politiikan tutkimuksessa, sosiologiassa ja taloustieteissä.


title: Desentralisaatio

text: Anarkistit kannattavat usein poliittisen vallan täydellistä desentralisaatiota.


title: Atte Saunamäki

text: Atte Saunamäki (s. 6. syyskuuta 1976 Turku) on entinen suomalainen jääkiekkoilija. Hän oli pelipaikaltaan laitahyökkääjä.


title: Atte Saunamäki

text: Saunamäki on edustanut koko uransa turkulaista TuToa SM-liigassa, jääkiekon I-divisioonassa ja Mestiksessä. Saunamäki oli loukkaantuneena pahan polvivamman takia koko kauden 2003–2004, eikä pelannut peliäkään. Hän pelasi TuTon edustusjoukkueessa kaudesta 1995–1996 alkaen, ja oli viimeinen liigavuosilta jäljellä ollut pelaaja. Hän oli "TuTo-hengen" ruumiillistuma, "käsite Mestiksessä ja esimerkillinen pelaaja joukkueen nuorisokaartille". Saunamäki tunnettiin voimapelaajana, joka usein kunnostautui pudotuspeleissä – kaudella 2006–2007 Saunamäki oli TuTon paras pistemies pudotuspeleissä. Saunamäki on pelannut urallaan myös kaksi B-maaottelua. Uran loppumisesta ei ole tullut virallista päätöstä, mutta kaudella 2007–2008 Saunamäki ei pelannut.


title: Atte Saunamäki

text: Ammatiltaan Saunamäki on talonmies.


title: Weierstrassin elliptinen funktio

text: Weierstrassin elliptinen funktio meromorfinen funktio, joka on yksinkertaisin esimerkki elliptisestä funktiosta. Erotuksena Jacobin elliptisistä funktioista, Weierstrassin elliptisellä funktiolla on kussakin perussuunnikkaassaan vain yksi kaksinkertainen napa. Funktio on nimetty saksalaisen matemaatikon, Karl Weierstrassin mukaan.


title: Weierstrassin elliptinen funktio

text: missä formula_2 ja formula_3 ovat funktion jaksot ja formula_4. Usein merkitään formula_5, jolloin formula_6 on funktion perussuunnikas. Funktion derivaatalle saadaan lauseke


title: Weierstrassin elliptinen funktio

text: joka on selvästi pariton funktio, eli formula_8. Myös formula_9 itse on pariton. Koska Weierstrassin funktio on kaksijakoinen,


title: Weierstrassin elliptinen funktio

text: Weierstrassin elliptinen funktio toteuttaa differentiaaliyhtälön


title: Weierstrassin elliptinen funktio

text: Merkitsemällä formula_12 ja formula_13 nähdään, että tämä differentiaaliyhtälö on elliptinen käyrä. Yhtäpitävästi voidaan kirjoittaa myös integraaliesitys


title: Saksan osavaltiot

text: Saksa on liittotasavalta, joka koostuu kuudestatoista osavaltiosta. Saksan kielellä osavaltion virallinen nimitys on "Land" eli maa, joskin usein käytetään epävirallista (lakiteknisesti virheellistä) nimitystä "Bundesland" (liittomaa). Kolme maata käyttää nimitystä vapaavaltio ("Freistaat"): Baijeri (vuodesta 1919), Saksi (vuodesta 1990) ja Thüringen (vuodesta 1994). Lisäksi kaksi kaupungista muodostuvaa osavaltiota eli kaupunkivaltiota ("Stadtstaat") viittaa nimessään hansaan: vapaa ja hansakaupunki ("Freie und Hansestadt") Hampuri (vuodesta 1806) sekä vapaa hansakaupunki ("Freie Hansestadt") Bremen (vuodesta 1806).


title: Saksan osavaltiot

text: Koska Saksa on federalistinen valtio, osavaltioilla on laaja itsemääräämisoikeus. Jokaisella osavaltiolla on oma lainsäädäntö ja perustuslaki sekä oma vaaleilla valittu parlamentti, maapäivät ("Landtag"). Osavaltion hallitusta ("Landesregierung") johtaa pääministeri ("Ministerpräsident"). Liittovaltion tasolla osavaltioita edustaa liittoneuvosto ("Bundesrat"), jossa osavaltiot ovat edustettuina asukaslukuihinsa suhteutettuina.


title: Saksan osavaltiot

text: Saksan nykyiset osavaltiot perustettiin suurelta osin vasta 1940-luvun jälkipuoliskolla, ja ne vastaavat vain osittain aikaisempia Saksan keisarikunnan ja Weimarin tasavallan aikaisia osavaltioita. Esimerkiksi silloisen Preussin alueet ovat nykyisin jaettuna monien osavaltioiden kesken. Saksan nykyiset osavaltiot muodostettiin vuosina 1945–1947 toisessa maailmansodan neljän liittoutuneen eli Yhdysvaltain, Neuvostoliiton, Yhdistyneen kuningaskunnan ja Ranskan yhteisen sotilashallinnon päätösten mukaisesti. Vuonna 1949 Saksan läntisillä miehitysvyöhykkeillä olleet osavaltiot yhdistyivät Saksan liittotasavallaksi. Badenin, Württemberg-Badenin ja Württemberg-Hohenzollernin osavaltiot yhdistettiin vuonna 1952 nykyiseksi Baden-Württembergin osavaltioksi. Saarland oli aluksi puoliautonominen ja liittyi vasta vuonna 1957 liittotasavaltaan. Saksan demokraattisen tasavallan alueella olleet viisi osavaltiota korvattiin vuonna 1952 neljällätoista piirillä. Hieman ennen Saksan jälleenyhdistymistä vuonna 1990 Saksan demokraattiseen tasavaltaan muodostettiin uudelleen osavaltiot, jotka sitten yhdistyivät liittotasavaltaan. Tällöin myös Berliinistä muodostettiin yksi liittotasavallan osavaltioista. Sodan jälkeen kaupunki oli ollut virallisesti neljän vallan miehityksessä, mutta käytännössä se oli jakautunut Itä-Berliiniin ja monin tavoin jo epävirallisesti osavaltioksi luokiteltuun Länsi-Berliiniin.


title: Tony Dunne

text: Anthony Peter Dunne (s. 24. heinäkuuta 1941 Dublin, Irlanti) on irlantilainen entinen jalkapalloilija, pelipaikaltaan vasen laitapuolustaja, nykyään jalkapallovalmentaja. Hän pelasi Irlannin maajoukkueessa vuosien 1962 ja 1975 välillä 33 maaottelua. Hänet valittiin vuoden irlantilaiseksi jalkapalloilijaksi vuonna 1969.


title: Tony Dunne

text: Dunne pelasi Shelbournessa vuodet 1958–1960. Hän oli auttamassa Shelsia FAI Youth Cupin voittoon vuonna 1959 ja seuraavalla kaudella FAI Cup voittoon, kun Cork Hibernians kaatui loppuottelussa numeroin 2–0.


title: Tony Dunne

text: Viikon päästä loppuottelusta Manchester United osti puolustajan 5000 punnalla. Hän pelasi ensimmäisen kerran joukkueessa 15. lokakuuta 1960 Burnleyta vastaan. Unitedissa pelatessaan hän oli mukana voittamassa vuonna 1963 FA Cupia, vuosina 1965 ja 1967 Englannin 1. divisioonan mestaruutta ja Euroopan Cupia vuonna 1968. Koko United-uransa aikana Dunne teki kaksi maalia 530:ssa pelaamassaan ottelussa. Dunnen ottelumäärä ManUn paidassa on seuran historian viidenneksi eniten Sir Bobby Charltonin, Bill Foulkesin, Ryan Giggsin ja Alex Stepneyn jälkeen.


title: Tony Dunne

text: Dunne siirtyi Boltoniin elokuussa 1973. Hän auttoi Boltonin 2. divisioonan voittoon kaudella 1977–1978. Vuonna 1979 irlantilainen siirtyi Yhdysvaltojen NASL -liigaan Detroit Expressin joukkueeseen.


title: Tony Dunne

text: Peliuransa jälkeen Dunne toimi Boltonin valmentajana vuosina 1979–1981. Norjalaista Steinkjer FK:ta hän valmensi kaudella 1982–1983.


title: Teatteriyhdistys Palokärki

text: Teatteriyhdistys Palokärki ry eli Teatteri Palokärki oli vuosina 2005—2011 toiminut harrastajateatteriyhdistys, joka toimi Espoossa Kannusillan teatterisalissa. Teatteriyhdistyksen puheenjohtaja oli Juho Kemell ja taiteellinen johtaja FM Mirva Talja. Yhdistyksellä oli jäseniä noin 20 mukaan lukien kannatusjäsenet. Ryhmä panosti paljolti ensemble-työhön.


title: Teatteriyhdistys Palokärki

text: Teatteri aloitti toimintansa keväällä 2005. Ydinryhmässä oli mukana Rajamäen yläasteen ja lukion oppilaita, jotka tulivat mukaan koulun ilmaisutaitoryhmistä. Aloitteen ryhmän perustamisesta teki FM Maisa Gröndahl. Teatteri rekisteröitiin virallisesti elokuussa 2005. Teatterin nimi sai loppuosan "Palokärki" Nurmijärven nimikkolinnusta palokärjestä. Ryhmän toimipaikka oli Espoossa, koska Nurmijärvellä toiminnan esteenä oli tilapula. Kotipaikan muutos virallistettiin syksyllä 2008.


title: Teatteriyhdistys Palokärki

text: Teatterin ensimmäinen tuotanto, Anna Dysterin kirjoittama ja Maisa Gröndahlin ohjaama Vieras veli, esitettiin Klaukkalassa Roinelan nuorisoseurantalolla helmikuussa 2006. Näytelmä kertoi tarinan diplomi-insinööri Raimo Elorannasta, jonka lehtolapsi Ruotsista paljastuu Outi-mummon syntymäpäivillä. Näytelmän aihe oli vakava, mutta aihetta kevennettiin hieman mustalla huumorilla. Ryhmän perustaminen kiinnosti paikallista mediaa ja ennen ensi-iltaa oli teatterista artikkeli Nurmijärven Uutisissa. Lehden päätoimittaja otti samalla kantaa teatteritilojen puolesta.


title: Teatteriyhdistys Palokärki

text: Toinen tuotanto, Margaret Atwoodin "Odysseia-Penelopeia", esitettiin Klaukkalassa sekä Espoossa marraskuussa 2006. Sen ohjasivat Juho Kemell ja Emilia Lindholm. Näytelmästä tehtiin oma sovitusversio ja tavallisuudesta poiketen tarina kerrottiinkin Penelopen näkökulmasta eli miltä tuntui odottaa miestään Odysseusta 19 vuotta sotaretkeltä Troijasta takaisin Ithakaan. Näytelmä kiinnosti paikallista mediaa Nurmijärvellä, Hyvinkäällä ja Espoossa. Keski-Espoon sanomat luonnehti näytelmää raikkaana yllätyksenä.


title: Teatteriyhdistys Palokärki

text: Teatterin kolmas tuotanto "Airport, my life" tuotettiin kokonaan ryhmäläisten tuottamien improvisaatioiden pohjalta. Maisa Gröndahl ohjasi harjoitukset sekä kirjoitti improvisaatioiden pohjalta näytelmän dramaturgian. Näytelmä käsitteli globaalia, liikkuvaa ja hekstistä maailmaa. Näytelmä eteni sketsinomaisissa kohtauksissa. Näytelmää esitettiin Rajamäen yläasteella, Kuntolassa sekä Espoossa. Lisäksi näytelmä esitettiin tilausesityksinä Espoossa opettajaseminaarissa ja Rajamäen kyläpäivillä. Näytelmä sai ensi-iltansa huhtikuussa 2007.


title: Teatteriyhdistys Palokärki

text: Ryhmän neljäs tuotanto, William Shakespearen "Kesäyön uni", josta tehtiin sovitusversio, esitettiin tammi-helmikuussa 2008 vain Espoossa. Näytöksiä pidettiin ensimmäisen kerran useita peräkkäin. Näytelmä sai runsaasti katsojia. Näytelmä pidettiin Shakespearen kaltaisena: groteski hulluttelu yhdistyy elämän vakavimpiin kysymyksiin. Theseuksen roolin teki vierailijana Mikko Leppänen. Näytelmän ohjauksesta vastasi Emilia Lindholm.


title: Teatteriyhdistys Palokärki

text: Teatterin viides tuotanto oli Anton Tšehovin kirjoittama "Kirsikkatarha", josta ryhmä valmisti Maisa Gröndahlin johdolla oman sovitusversion. Sovitusversiossa oli myös ajankohtaisia aiheita maailmasta mm. finanssikriisi ja kouluampumiset. Näytelmän pääroolin Lidia Ranjevskajan esitti Pirjo Oppman-Koschin. Edellisistä vuosista poiketen ryhmä myi lippuja verkkokaupan välityksellä. Näytelmä sai paikalliselta medialta huomiota mm. Länsiväylä ja Nurmijärven uutiset kirjoittivat artikkelin. Näytelmä esitettiin Espoossa, Kannusillan teatterisalissa 31.1.–13.2.2009. Produktion jälkeen toiminnanjohtajana ollut Maisa Gröndahl siirtyi pois tehtävästään.


title: Teatteriyhdistys Palokärki

text: Ryhmän järjestyksessään kuudes tuotanto oli Elina Paasosen kirjoittama Rungolla on asiaa! -näytelmä, joka esitettiin 29.10.-19.11.2009 välisenä aikana. Näytelmä oli käsikirjoittajan esikoisnäytelmä. Produktion ohjaajina toimivat Elina Paasonen sekä Juho Kemell. Näytelmä kertoi tarinan eräästä pikkukylästä jostain päin Suomea. Näytelmän päähenkilönä on tohtori Anja Mäntylä (Mirva Talja), joka tapaa kyläläisiä. Mäntylä itse jää kädestään puuhun kiinni ja joutuu pysähtymään miettimään maailman menoa. Lavalla oli näyttelemässä myös elokuvanäyttelijä Olli Similä, joka on näytellyt Graffiti meissä -elokuvassa. Länsiväylä kirjoitti näytelmästä ennakkojutun (25.10.2009).